
ROMANIA 

Din tezaurul portului popular tradiţional 


BIBLIOTECA ASOCIAŢIEI „ROMÂNIA» 


Precuvîntare 


Am în faţă un volum care, dincolo dc emoţii, stârneşte gînduri şi invită la meditaţie. Vizi¬ 
tăm muzee, răsfoim reviste colorate, vizionăm filme pe ecran lat; moda îmbrăcămintei din 
lume ni se perindă în faţa ochilor pe stradă sau la televiziune ; ne exersăm criteriul frumosului 
de la vitrina cu cravate pînă la scaunul pe care ne aşezăm. Daca în acest continuu exerciţiu de 
observare, înregistrare şi judecăţi privirile ne cad pe o ie românească, ne convingem îndată că, 
oricare ar fi criteriile estetice la care aderăm, ea rezistă la comparaţii şi chiar mai mult: ea depă¬ 
şeşte altă creaţie. Are o putere extraordinară de a dura, de a înfrunta, de a străluci în orice decor, 
de a respira prin mijloacele proprii demnitate, eleganţă, distincţie. 

Rareori pot fi întrunite în slujba omului, cu maximum de expresivitate, elemente atît de 
cîntărite, conţinînd deopotrivă abstracţie intelectuală şi abilităţi miniaturale. 

Dacă înlocuim expresivitatea prin eficacitate, avem definiţia zborului în Lună. Creaţia 
tehnică este în definitiv funcţionalitate, economie de mijloace, ingeniozitate. 

Costumul românesc este un monument în sensul propriu al cuvîntului. El nu stă în căsuţa 
sociologică sau etnografică a îmbrăcămintei, ci în linie cu piramidele egiptene, cu catedralele fran¬ 
ceze şi cu digurile Olandei. El are acest drept pentru că este o probă adusă la maturitate a exis¬ 
tenţei unei civilizaţii închegate. El este una din mărturiile vizibile şi tangibile ale civilizaţiei 
satului de pe pămîntul nostru. Costumul românesc ne scoate din domeniul artei şi ne duce în 
acela al istoriei. Pentru mine el nu se asociază cu hora satului, cu cimiliturile şi cu poveştile 
populare ; el rimează cu perfecta şi armonioasa aşezare a comunităţii libere, care a ştiut să stră¬ 
bată toate intemperiile istoriei prin neîntrecutul său sistem de autoghîdare şi adaptare. 

Obştea ţărănească a străbătut, odată cu costumul, istoria. Şi-a păstrat limba şi fiinţa naţio¬ 
nală, capacitatea de a dăinui, înclinarea de a gîndi şi a crea. Costumul, cîntecul, balada acom¬ 
paniază miracolul permanenţelor istorice. Civilizaţiile sînt cel puţin seculare. Ca să fie rotunde, 
mature, aduse la suprema lor expresie, mileniul este un pas minimal. 

Folclorul este, în raport cu arheologia, o ciudată mină de suprafaţă. Nu trebuie să sapi, 
să lipeşti, să reconstruieşti şi să identifici. în folclor obiectele sînt toate noi, dar turnate in tipare 
vechi, milenare. 

Există un ritm de învăţare pentru omenire, Meşteşugurile se învăţau extrem de greu. 
Era nevoie de vreo cincisprezece generaţii pentru ca produsul să fie susceptibil de a primi marca 
civilizaţiei. Aceasta însemnează 500 de ani. Unde altădată a fost nevoie de zece generaţii, astăzi 
sînt suficiente două-trei. Se învaţă mult mai repede, mai condensat, cu ajutorul teoriilor şi al 
deducţiei. 

Civilizaţia satelor la noi a început să deprindă ceramica şi artele casnice, uneltele de cul¬ 
tură elementară a pămîntului din neolitic, perioadă reprezentată pe pămîntul ţării noastre mai 
bogat decît în orice alt colţ al Europei. 

Cu o minte grăbită nu poţi surprinde ritmurile istoriei. Vorbind de decadenţa costumului, 
care a început probabil acum un veac, îi atribuim o înflorire maximală pe timpul civilizaţiei ilus- 

trate de bisericile şi mănăstirile moldoveneşti. Dar civilizaţia satelor, cu limba, obiceiurile şi cos¬ 
tumele, îşi atinsese culmea în momentul apariţiei feudalismului, căci altfel n-ar fi putut să suporte 
asaltul stăruitor pe care acesta l-a efectuat asupra structurii sale. 

Epoca înfloririi costumului nostru trebuie să fie situată în jurul mileniului întîi, exact în 
perioada pentru cunoaşterea căreia arheologia, istoria şi celelalte ştiinţe sînt mai neputincioase. 
Atunci s-a produs cea mai marc performanţă a satului, aceea de a fi călcat, distrus, incendiat 
şi dc a renaşte, de a se reface în formele sale iniţiale, în acel punct de dezvoltare a acestei civi¬ 
lizaţii se elaborase deja un tipar comparabil cu perenitatea trăsăturilor transmise de gene. 

Comunitatea satului nu era diferenţiată ; costumul era unul şi acelaşi într-o aşezare ru¬ 
rală, deosebiri distinctive apăreau doar între obştile vecine ; costumele diferă de la o regiune la 
alta. Nu ar fi lipsită de sens ipoteza că pe teritoriul nostru au existat atîtea grupări indepen¬ 
dente înaintea formării statului nostru, atîtea cnezate cîte stiluri distincte de costume putem 
identifica. 

Neavînd vigoarea necesară, fiind limitate dc propriile dimensiuni, aşezările din vechea ci¬ 
vilizaţie a satului nu au întreprins lucrări masive de alterare a naturii, creaţii artificiale, arhitectu¬ 
rale. Condiţiile istorice erau net potrivnice. Nimic nu putea dăinui în calea unor năvăliri pe¬ 
riodice, al căror ciclu aproape se zonal a fost învăţat repede în cursul generaţiilor. 

Satul a făcut deci pace cu natura înconjurătoare care îi servea şi de camuflaj. Aşezările 
rurale nu au fost trădate de turnuri înalte şi semeţe, arta s-a exersat intr-un cadru interior, 
ca pentru a crea o pavăză. Pe nordici frigul i-a obligat să aibă exterioare cenuşii şi interioare 
colorate şi vii. Poporul român a deprins formula din cauza adversităţilor istorice. în creaţia lui 
este uluitoare rima, neîntîlnită în civilizaţiile modeme, între costum şi decoraţia interiorului. Că¬ 
maşa se prelungeşte în pernă, în cusătura de pat. în scoarţă şi cergă. în semnele geometrice care 
coboară de pe mîneei şi ajung pe linguri, pe oale, pe uneltele cu care se prelucrează lîna. Civili¬ 
zaţia contemporană a pierdut, prin specializare, legătura dintre arta decorativă a interioarelor şi 
aceea a costumelor, dar şi din cauză că a dispărut funcţiunea de conservare pe care o reprezenta 
căminul pentru familia mare. 

Dacă costumul lărgeşte orizontul istoric, el aruncă tot atîtea lumini în direcţia caracteru¬ 
lui şi trăsăturilor minţii poporului care i-a dat naştere. 

Arta populară română, scrie Mario Ruffini, este o artă mare şi robustă. Ea păstrează din 
originile romane şi mediteraneene simţul veseliei, al măsurii şi al intuiţiei juste. Pentru Ruffini. 
dispoziţia arhaică a desenelor după o simetrie geometrică este unul din semnele cele mai auten¬ 
tice ale spiritului de invenţie şi de clasare pe categorii. Entuziasmat, Henri Focillon, unul 
dintre cei mai mari specialişti ai istoriei artelor, exclamă : „Acest popor are nevoie să născocească; 
pentru aceasta el are în manile ţărăneşti, atît de fine şi pricepute, aptitudinea necesară, şi în 
inima sa, fluxul frumoaselor aspiraţii pe care nu le satisface o indolenţă plină de vise'*. Tot ei 
spune : „Fetele brodează frumoasele lor cămăşi de mirese ; fiecare provincie are stilul său, fie- 

care loc are aptitudinile decorului şi preferinţele de culoare, fiecare muncitoare pune în senti¬ 
mentul comun capriciul personal şi mîndria gustului său. Femeile ţes aceste pînze în care se 
amestecă acordurile a două universuri : Asia, în acelaşi timp apropiată şi depărtată, cu fantezia 
ei, cu profunzimea şi obsesia ciudată a multiplicităţii formelor ; Mediterana, maică a ordinii, a 
gîndurilor clare şi a distribuţiilor fericite". 

Costumul popular este pentru poporul român un certificat de aptitudine. Mărturie a unei 
civilizaţii străvechi, el este îndemn pentru o nouă civilizaţie, îndreptată de asta dată spre exterior, 
spre transformarea naturii, spre crearea de bunuri materiale la dimensiunile unei colectivităţi 
largi şi nefărîmiţate. 

Mesajul lui de demnitate, pricepere şi gîndire abstractă rămîne însă etern valabil. 




Studiu introductiv 


Pe lingă linia evolutivă generală pe care a 
urmat-o portul Ia toate popoarele, portul 
popular românesc s-a dezvoltat — din mo¬ 
mentul definitivării procesului etnogenetic 
românesc — în condiţii istorico-economice spe¬ 
cifice, cu caracteristici etnice proprii. 

Stabilirea elementelor de bază, pe fondul 
cărora s-a altoit si a crescut portul popular 
românesc, cere în primul rînd existenţa docu¬ 
mentelor materiale care să le ateste prezenţa, 
cere stabilirea elementului etnic autohton, cît 
şi a elementelor etnice suprapuse care şi-au 
adus contribuţia lor culturală. 

Urmărind şi stabilind unele analogii foarte 
diverse şi uneori forţate, mulţi cercetători au 
considerat ca bază a portului românesc portul 
tracic, cu o foarte largă răspîndire în centrul 
şi răsăritul Europei, pătruns în sud pînă în 
Grecia şi pînă în Egipt şi vehiculat de goţi 
în nord, pînă în Peninsula Scandinavă. Trebuie 
însă să precizăm, sub raportul unei poziţii teo¬ 
retice şi nu în speţă ca material, că analogiile 
nu trebuie neapărat explicate prin migraţii, 
difuziune. Apariţia acestor analogii se dato¬ 
rează unui mod identic de viaţă care duce la 
asimilare, cît şi utilizării unor tehnici identice 
de prelucrare artistică a aceloraşi materii 
prime. 

Pentru a fi consecvenţi unui principiu ştiin¬ 
ţific, bine ilustrat prin dictonul ante mare, 
undae, pentru a nu emite ipoteze şi teorii 
înainte de a avea mărturii concrete, conside¬ 
răm necesar să analizăm care sînt primele docu¬ 
mente materiale privind portul pe teritoriul 
patriei noastre. 


Cea mai veche dintre aceste mărturii este 
constituită de statuetele din lut — înfăţişînd 
femei îmbrăcate în cămaşă, catrinţe şi bete, cu 
unele detalii ornamentale — descoperite în 
necropole de incinerare din staţiunea de la 
Cîrna (sudul Olteniei). Aceste statuete, folo¬ 
site în rituri funerare de incinerare, aparţin 
culturii „cîmpurilor de urne“ a unor triburi 
dunărene, cu elemente indo-europene, ante¬ 
rioare despărţirii tracilor de iliri, şi pot fi da¬ 
tate între anii 1500—1200 î.e.n. 

în afară de unele documente materiale pri¬ 
vind utilizarea şi prelucrarea cînepei şi inului, 
găsite în staţiunea epocii de bronz de la Seaca 
de Vale şi de atestările lui Herodot cu privire 
la larga folosire a broderiilor în portul tracic, 
dovezile materiale care să documenteze exis¬ 
tenţa unui anumit tip de port ne lipsesc pentru 
o lungă perioadă. Ele reapar, pe linia aceleiaşi 
filiaţii autohtone, pe basoreliefurile Columnei 
lui Traian de la Roma şi ale Monumentului de 
la Adamclisi (sec. II e.n.), ca reprezentări ale 
populaţiei autohtone geto-dacice, încrengătură 
filetică a triburilor iliro-tracice, cu port spe¬ 
cific. Consemnînd luptele şi victoria romană 
asupra Daciei, aceste reprezentări, valoroase 
documentar, sînt mărturii autentice ale portu¬ 
lui populaţiei autohtone geto-dacice, populaţie 
care a constituit elementul principal în pro¬ 
cesul etnogenetic al poporului român. 

Fireşte, despre un port popular românesc se 
poate vorbi abia după formarea poporului 
român, în sec. IX—X, avînd ca nucleu popu¬ 
laţia băştinaşă geto-dacică, continuatoarea for¬ 
melor culturii iliro-tracice, la care s-a adăugat 

aportul substanţial al elementelor latine şi 
slave. 

Mărturiile privind acest port încep să fie 
mai numeroase. Atestări documentare, prin 
texte şi gravuri, ne dau importante indicaţii 
în ceea ce priveşte structura şi evoluţia portu¬ 
lui popular românesc. După reprezentările de 
ţărani români în port popular, în lupta de la 
Posada (1330), aflate în Cronicon Pictum Vin- 
dobonense de la 1358, apar imagini de femei 
în costume populare în picturile bisericilor din 
Strei-Sîngeorgiu (1409), Rîbiţa (1417), pe em¬ 
blema din 1556 a breslei bijutierilor din Bra¬ 
şov ş.a. ; urmează date privind portul popular 
românesc în lucrarea lui Antonius Wranacius 
Sibenicensis Dalmata (De situ Transilvaniae, 
Moldaviae et Transălpinae, sec. XVI), Georgio 
A. Reicherstorf ( Moldaviae quae olim Daciae 
pars, Viena, 1541), Johannes Troester (Das alt 
und neue Teutsche Dacia, Kurenberg, 1666), 
Laurentio Toppeltino (Origines et occassus 
transylvanorum, Lugduni, 1662), Dimitrie 
Cantemir (DescripUo Moldaviae , 1716) şi altele, 
care devin tot mai numeroase în secolele XVIII 
şi XIX. 

Tot pentru aceste perioade semnalăm mate¬ 
rialele din secolele XV—XVIII provenite din 
săpăturile efectuate în diferite regiuni ale ţării 
şi picturile murale cu portrete de ctitori ţărani 
din bisericile şi mănăstirile noastre. 

Aceste mărturii sînt completate în secolul al 
XlX-lea de foarte preţioase schiţe, acuarele, 
gravuri ale unor pictori străini şi romani ca : 
Fr. Neuhauser, Martin Schnell, M. Bouquet, 
Raffet, Valerio, Carol Popp de Szathmâry, 


Trenk, Th. Aman şi alţii, care ne-au lăsat im¬ 
portante documente etnografice, necesare în¬ 
cercărilor de reconstituire a portului popular 
românesc. 

Pentru întregul feudalism, perioadă în care 
a avut loc o deosebită înflorire a artei noastre 
populare, se poate afirma că portul popular 
românesc nu s-a schimbat în caracterele sale 
esenţiale, în unitatea sa morfologică şi stilis¬ 
tică, fundamentată pe un puternic substrat 
autohton. Spre deosebire de costumul senio¬ 
rilor feudali, care s-a orientat, ca stil şi struc¬ 
tură, aproape permanent şi foarte vizibil spre 
diferitele mode de epocă, în arta noastră popu¬ 
lară nu poate fi vorba de un costum de epocă, 
cu paralelisme în arta feudală. 

Trebuie totuşi să menţionăm, pentru pe¬ 
rioada evului mediu românesc, şi unele pătrun¬ 
deri reciproce şi interferenţe între elementele 
de cultură şi artă ale clasei feudalilor şi ale 
restului poporului. 

Produs pentru necesităţi materiale imediate 
şi stringente, portul popular se confecţiona 
iniţial în cadrul gospodăriei închise. Materiile 
prime folosite erau cele procurate de om ca 
rezultat al ocupaţiilor sale de bază de agri¬ 
cultor şi crescător de vite, adică : pielea, lîna, 
cînepa, inul. Ornamentele erau realizate prin 
alesături în ţesătură sau broderii, cu fire vop¬ 
site cu culori vegetale. Era atît de frecventă 
şi firească ornamentarea îmbrăcămintei şi atît 
de dezvoltată industria casnică textilă, încît 
un cronicar anonim român consemnează, 
înainte de 1484, incidentul în care voievodul 
Ţării Româneşti, Vlad Ţepeş, întîlnind un ţăran 

cu cămaşa murdară şi ruptă, l-a întrebat dacă 
a semănat in. Arătîndu-i-se lanul cu in, Vlad 
Ţepeş o ceartă pe femeia acestuia : „Bărbatul 
tău trebuie să are şi să semene şi să te hră¬ 
nească, iar tu ar trebui să faci bărbatului tău 
haine curate şi împodobite”. 

Cultivarea sistematică a inului şi cînepei pen¬ 
tru nevoile industriei casnice textile este con¬ 
firmată de resturile de in şi cînepă găsite în 
bordeiele de la Garvăn-Dinogetia (Dobrogea, 
sec. XI—XII) şi de unele dovezi concludente 
privind prelucrarea şi ţesutul acestora în cadrul 
unor posibile ateliere. Lîna şi pielea, eu sau 
fără blană, erau de asemenea prelucrate în ca¬ 
drul gospodăriei şi utilizate la diversele piese 
de port. 

Un progres în tehnica textilelor îî constituie 
apariţia războiului de ţesut orizontal, pe lîngă 
cel vertical care continuă să existe încă mult 
timp, alături de tehnica ţesutului cu beţe sau 
cu scîndurîca, utilizate pentru anumite piese de 
port, îndeosebi briie şi bete. Documentele mai 
menţionează şi o mare răspândire a pivelor şi 
viitorilor, necesare prelucrării ţesăturilor de 
lînă. 

în aceste secole, în care comerţul genovez de 
produse mediteraneene şi orientale era puter¬ 
nic, în Moldova, Ţara Românească şi Transil¬ 
vania încep să se importe, pentru nobilime, 
produse ca bumbacul, ţesăturile din păr de 
cămilă sau din păr de capră, firele de aur şi 
argint, mătasea, coloranţii vegetali orientali 
etc., care apoi, încet, vor începe să pătrundă şi 
în portul popular. 

Este firesc să menţionăm şi diversele împru¬ 
muturi de elemente ornamentale şi chiar de 


piese pătrunse în portul popular romanesc prin 
intermediul popoarelor vecine şi al celor cu 
care am venit în contact. 

Secolele XIV—XVI prezintă un foarte im¬ 
portant proces definitoriu în evoluţia şi contu¬ 
rarea formelor specifice ale portului popular 
românesc. Se formează deja acele ,,ţări“ cu 
economie închisă, proprie. Existenţa acestor 
„ţări" determină, prin variata lor dezvoltare, 
şi diferenţieri vizibile ale fenomenelor culturii 
lor populare materiale şi spirituale, dînd naş¬ 
tere cu timpul unor zone etnografice distincte, 
în aceste zone vom putea observa diferenţieri 
mai mari sau mai mici în structura, ornamen- 
tiea şi cromatica portului popular. 

Dar această diversitate nu duce la diferen¬ 
ţieri fundamentale, ci la una din caracteristi¬ 
cile esenţiale ale portului popular românesc, 
aceea a varietăţii în unitate. Să ne fie îngăduit 
a aduce o mărturie care dovedeşte evident, deşi 
poate cu o notă exagerată, spiritul tradiţional 
al poporului român în domeniul portului, ar¬ 
gument de deosebită importanţă pentru pîc- 
darea unităţii şi continuităţii sale. 

în „Cronica evenimentelor moldovene în¬ 
tre 1536— 1538“, Antonius Wranaeius Sibeni- 
censis Dalmata spune că „moldovenii ţin mor¬ 
ţiş la straiele lor, şi cu moartea se pedepseşte 
la ei oricine ar adopta ori îmbrăcăminte, ori 
rochie sau orice alte asemenea de la turci sau 
altă naţiune". 

în secolele XVII—XIX portul popular româ¬ 
nesc îşi continuă evoluţia pe aceeaşi structură 
proprie, ca o creştere internă datorată talen¬ 
tului meşterilor populari. Produsele de import 

şi fabricate, care devin tot mai numeroase, sînt 
integrate în foarte mică măsură. Majoritatea 
pieselor de port continua să fie create în cadrul 
gospodăriei închise, sau de către meşteri popu¬ 
lari care uneori se specializează în aşa măsură, 
încît formează sate întregi specializate în meş¬ 
teşuguri artistice. 

Şi în secolul al XlX-lea portul popular mai 
continuă să păstreze caracterele morfologice şi 
ornamentale specifice feudalismului, pe care 
vin să se grefeze unele elemente noi. datorate 
condiţiilor tipice care apar. 

Dintre factorii care au determinat aspectele 
noi ale portului, trebuie să menţionăm : des¬ 
trămarea economiei închise, influenţa crescîndă 
a oraşului asupra satului, admcirea stratificării 
societăţii şi a contradicţiilor între clasele so¬ 
ciale, dezvoltarea industriei, a circulaţiei şi 
schimbului de mărfuri care au avut ca urmare 
pătrunderea tot mai intensă, prin pieţele naţio¬ 
nale şl internaţionale, a materialelor noi, a pro¬ 
duselor fabricate şi a procedeelor tehnice noi, 

Creşterea producţiei, pătrunderea materiale¬ 
lor de fabrică la sate, contactul mai strîns cu 
oraşul contribuie la o dezvoltare a portului 
popular atît în ceea ce priveşte conţinutul 
{noi piese de port), cît şi în ceea ce priveşte 
forma (ornamente şi compoziţii cromatice noi). 
Materialele de fabrică şi unele tehnici noi, care 
ajută producţia casnică şi reduc timpul necesar 
confecţionării unei piese de port, sînt adoptate 
şi considerate drept creaţii superioare. La în¬ 
ceput, materialele fabricate au fost preluate în 
mod creator, utilizînd doar ceea ce se încadra 
perfect stilului popular, ele fiind alese în mă¬ 


sura în care se pretau ornamentării şi înlocu¬ 
iau materialul produs în cadrul gospodăriei. 

Efectul pozitiv al introducerii noilor mate¬ 
riale se resimte din plin în portul popular. 
Utilizarea lînicii, încă din a doua jumătate a 
secolului al XlX-lea, a îmbogăţit, prin calităţile 
sale materiale şi cromatice, ornamentica multor 
piese de port popular şi îndeosebi a pieptarelor 
şi cojoacelor. Mai pătrund intens în port şi 
pînza fină pentru cămăşi, caşmirul pentru bas¬ 
male şi şorţuri, postavul fin pentru catrinţe şi 
haine, dantelele, panglicile, mărgelele. 

înnoiri în ornamentica portului popular a 
adus şi folosirea unor modele de broderii pre¬ 
luate de la oraş, dînd naştere, în unele regiuni, 
unei originale ornamentici florale locale. 

în afara acestor aspecte pozitive, determinate 
de elementele noi introduse la sate, se constată, 
începînd îndeosebi după primul război mon¬ 
dial, un proces de dezagregare a unora din 
valorile artistice populare manifestate în port. 

Dar dincolo de elementele hibride, care reu¬ 
şesc să pătrundă, portul popular continuă să se 
dezvolte pe rădăcinile sale tradiţionale autoh¬ 
tone. 

Configuraţia portului popular românesc vă¬ 
deşte, în cadrul stilului său unitar, o mare va¬ 
rietate morfologică şi artistică zonală, determi¬ 
nată de cauze istorico-eoonomice diferite. 

Dar portul fiind în primul rînd un element 
al culturii materiale, varietatea sa mai apare 
— şi nu pe plan secundar — şi în funcţie de 
alţi factori generali pentru toate zonele ca : 

ocupaţii, anotimp, vîrstă, sex, ocazii, stare ci¬ 
vilă etc. 

în general, pentru lucru, piesele portului 
popular sînt mai simple, mai puţin ornamen¬ 
tate. Deşi se poartă şi hainele de sărbătoare, 
rînd sînt mai uzate, totuşi se confecţionează 
foarte des şi îmbrăcăminte specială pentru lu¬ 
cru. Pentru munca la cîmp, hainele bărbăteşti 
au de obicei o croială mai larga decît cele de 
sărbătoare. Există unele piese de port foarte 
specifice anumitor ocupaţii. Pentru munca la 
pădure, caracteristică este cureaua foarte lată 
— chimirul; pentru păstori, o piesă de port 
foarte importantă este haina lungă din piele 
care, pe vreme umedă, se poartă pe umeri, cu 
blana în afară, spre a permite prelingerea 
apei ; tot o piesă de port pastorală poate fi con¬ 
siderată şi gluga, servind atît ca apărătoare de 
ploaie, cît şi ea traistă. 

Adaptarea portului popular la anotimpuri 
este firească şi constă în utilizarea unor piese 
de port din lînă sau din blană pentru vreme 
rece şi a altora din materiale mai uşoare la 
portul de vară. 

Pentru diferitele ocazii, dintre care reţinem 
ca mai importante nunta şi înmormîntarea, 
există de asemenea elemente distincte de port. 
La nuntă se îmbracă costumul cel mai frumos 
ornamentat, adeseori confecţionat în mod spe¬ 
cial în acest scop. în unele regiuni, mireasa 
brodează ea însăşi cămaşa mirelui. Sînt re¬ 
giuni, mai ales în Transilvania, unde atît mi¬ 
rele cît şi mireasa îmbracă la nuntă, fie iama, 
fie vara, sumane din ţesătură groasă de lînă. 
Dar elementul cel mai caracteristic nunţii este 


găteala de cap a miresei, în forme foarte va¬ 
riate de la regiune la regiune. Pentru înmor- 
mîntare, o regulă aproape generală este aceea 
a îmbrăcării decedatului cu hainele purtate la 
nuntă. 

Copiii poartă, de obicei, aceeaşi îmbrăcă¬ 
minte cu a adulţilor, la proporţii reduse. Se 
observă că tipul de îmbrăcăminte purtat de 
copii este cel mai vechi, cel mai tradiţional, la 
fel ca şi cel purtat de bătrîni. Diferenţele de 
vîrstă pentru celelalte generaţii sînt marcate 
de elemente diferite. Astfel, adolescenţii, tine¬ 
rii introduc elementele cele mai noi ca piese 
de port, materiale, ornamentică, cromatică. La 
oamenii maturi, începînd de la căsătorie, dife¬ 
renţele sînt marcate prin simplificarea compo¬ 
ziţiilor ornamentale şi prin folosirea unor to¬ 
nuri cit mai închise, ajungînd pînă la monocro¬ 
mia în negru. La femei, în diversele etape ale 
vieţii, aceste diferenţieri se disting şi prin uti¬ 
lizarea altor piese de port, a altor găteli ale 
capului. Diferenţa cea mai pregnantă, în tot 
ansamblul costumului femeiesc, este aceea care 
distinge fata de femeia căsătorită. 

Portul popular are şi valoare de semn dis¬ 
tinctiv social. In afară de diferenţa generali¬ 
zată, concretizată la cei înstăriţi printr-o mai 
mare bogăţie ornamentala şi cromatică, prin 
utilizarea mai frecventă a unor produse fabri¬ 
cate şi a unor materiale mai de calitate, exista 
şi unele elemente precis distinctive, prin tipul 
de piesă de port sau prin structura sa morfolo¬ 
gică deosebită. Semnalăm astfel, printre altele, 
cămaşa bărbătească ,,xobăgească“, cu un croi 
diferit, care mai diferenţia social pe unii ţă- 

răni pînă acum 50—60 de ani, sau costu¬ 
mul ,,schileresc“, foarte caracteristic, purtat de 
ţăranii înstăriţi din Oltenia. Mai semnalăm, 
printre multe altele, şi faptul că iobagii purtau 
căciuli mici, simple calote de blană, in timp 
ce oamenii liberi aveau căciuli înalte. 

O altă trăsătură caracteristica a portului 
popular românesc, care sintetizează cîteva din 
tezele expuse pînă acum — rolul său utilitar 
şi totodată ornamental, varietatea zonală în 
cadrul unităţii stilistice româneşti, sincretismul 
dintre diferitele manifestări ale creaţiei artis¬ 
tice populare —■ este aceea că portul popular 
românesc, în toate variantele sale zonale, pe 
lingă faptul că se adaptează prin structura sa 
diverselor ocupaţii, este, de asemenea, în fie¬ 
care zonă, în perfectă concordanţă cu stilul şi 
mişcările dansurilor populare caracteristice zo¬ 
nei respective si se încadrează mediului geo¬ 
grafic. 

Pentru a putea încadra portul popular roma¬ 
nesc complexului etnografic al sud-estului eu¬ 
ropean, se cere să analizăm, înainte de toate, 
în evoluţia lor istorică şi sub aspect tipologic, 
cele mai importante piese componente ale sale. 

Cămaşa femeiască. Este un fapt cert şi con¬ 
cludent stabilit că, în structura costumului 
popular românesc, cămaşa este piesa de bază 
a portului femeiesc, cea mai bine chibzuită şi 
echilibrată prin linie, croi şi dispunere a orna¬ 
mentelor. Analiza artistică amănunţită a că¬ 
măşii denotă o atentă elaborare şi compunere 
ornamentală, cu permanenta grijă de raportare 
la trup şi la ansamblul stilistic al costumului. 


După croi se pot stabili două tipuri princi¬ 
pale de cămaşă femeiască, cu o serie de va¬ 
riante clar repartizate pe harta ţării, variante 
cărora de obicei le corespund sisteme şi com¬ 
poziţii ornamentale diferite. 

Unele din variante sînt foarte vechi, linia lor 
evolutivă putînd fi urmărită documentar înce- 
pînd chiar cu reprezentările de pe Columna lui 
Traian de la Roma sau de pe Monumentul de 
la Adamclisi. Unele elemente de croi şi orna- 
mentică apar şi în costumele feudale ale Mol¬ 
dovei şi Ţării Româneşti. In sfîrşit, alte va¬ 
riante prezintă asemănări cu tipurile de cămăşi 
ale etniilor vecine. 

Cămăşile populare femeieşti din ţara noastră 
au, în afară de elemente şi compoziţii orna¬ 
mentale şi cromatice, unele aspecte specifice 
ale formei. Astfel, ele sînt întotdeauna strîns 
închise la gît, excepţie făcînd doar cămaşa de 
Maramureş, cu răscroiala pătrată, mai largă. 

Caracteristic, de asemenea, pentru portul 
popular românesc este faptul că nu există — 
ca în alte ţări europene — nici o variantă de 
cămaşă cu mîneca scurtă, nici chiar la cele 
pentru lucru. 

Claritatea croiului şi rolul decorativ al linii¬ 
lor de cusătură pentru îmbinarea diferitelor 
piese componente ale cămăşii ar putea constitui 
doar ele în sine O ornamentică deosebit de va¬ 
loroasă. Dar creatoarele populare, sesizînd rolul 
decorativ al acestor linii, le-au accentuat prin 
,,cheiţe“, cusături uneori colorate. 

Fusta. Peste poalele lungi ale cămăşii, fe¬ 
meile îmbracă o piesă de port care diferă de 

la regiune la regiune şi care cunoaşte patru 
tipuri mai importante : 

— opregul, fîşie de ţesătură, cu franjuri, 
care se poartă în Banat şi Haţeg ; 

— catrinţele, ţesături dreptunghiulare, pur¬ 
tate în faţă şi în spate în Oltenia, Muntenia, 
sud-estul Moldovei şi în majoritatea zonelor 
Transilvaniei, iar în Banat numai în faţă ; 

— fota, ţesătură mare, dreptunghiulară care 
se înfăşoară în jurul trupului. Se poartă mai 
cu seamă in Moldova şi în nordul şi estul 
Munteniei; 

— vllnicul, fustă creaţă sau plisată, purtată 
în Oltenia. 

în ţara noastră se cunosc două variante de 
opreg : cu fîşia de ţesătură lată şi franjuri 
scurte, cu un fond de culoare închis şi cu or¬ 
namente armonizate în aceeaşi cromatică în¬ 
chisă, şi opregul cu ţesătură îngustă şi fran¬ 
juri lungi, cu o ornamentică în culori foarte 
vii, predominînd roşul, cu o ţesătură foarte 
fină de gobelin în care abundă firul de aur, cu 
stilizări florale sau avimorfe. 

Catrinţele, purtate în faţă şi în spate, ca 
două şorţuri, apar aproape în toate regiunile 
ţârii, ca piese exclusive sau alături de alte 
tipuri. 

O tipologie a catrinţei nu poate fi făcută, ea 
avînd, cu variaţii doar de dimensiuni, aceeaşi 
formă în toate regiunile în care apare. Se poate 
face doar o categorisire a sa după compoziţia 
ornamentală. în timp ce în Banat şi Muntenia 
catrinţa este ornamentată bogat şi compact pe 
toată suprafaţa, în Oltenia şi în toate regiunile 


Transilvaniei, ornamentaţia constă doar într-o 
compoziţie cromatică variată, realizată prin 
dungi orizontale, sau uneori şi verticale (Olte¬ 
nia) de culoare, dispuse în nenumărate feluri. 
La catrinţele din Oltenia apare o bandă orizon¬ 
tală, mai largă, în partea de jos, iar Ia cele 
din Munţii Apuseni ornamentele foarte mici 
sînt dispuse orizontal pe jumătatea inferioară 
cu fond roşu, jumătatea superioară fiind neagră 
sau albastru închis, fără nici un ornament. 

O altă piesă de port din categoria fustelor, 
fota, pune de asemenea o interesantă problemă 
privind originea şi apartenenţa sa. Aria de ras- 
pîndire a fotei pe teritoriul ţării noastre este 
bine delimitată, cuprinzînd Moldova, nordul şi 
estul Munteniei. Menţionăm de asemenea exis¬ 
tenţa ei şi în Banat. 

în trecut, se pare că fotele erau mult mai 
frecvente ca azi în Muntenia, ele fiind men¬ 
ţionate în documentele secolului al XV-lea, ca 
utilizate şi în mediul curţilor domneşti. 

în afară de unele fote munteneşti, care sînt 
ornamentate în întregime sau pe cele patru la¬ 
turi, tipul clasic de fotă este acela care are o 
bandă ornamentală la poale şi alta, verticală, 
pe latura petrecută, restul fiind de culoare în¬ 
chisă, albastru sau cel mai adesea negru. 

Vllnicul, fustă amplă din ţesătură de lînă, 
încreţită sau plisată, se poartă în Oltenia şi in 
unele regiuni sudice ale Munteniei. 

Sub aspect ornamental se pot deosebi două 
variante ale vîlnicului: cel cu fond roşu, cu dis¬ 
crete alesături geometrice pe dungile verticale, 
colorate, şi cel negru, albastru închis sau roşu 
închis, care are la poale bogate broderii în fir. 


16 


completate de mici elemente decorative poli¬ 
crome. 

într-una din zonele Munteniei (Vlaşca), apa¬ 
re un element mixt, de interferenţă între fotă, 
vîlnic, catrinţă : peştemanvl — o fîşie de ţesă¬ 
tura care înfăşoară corpul, acoperind parţial 
catrinţa din faţă. Atunci cînd e neted pare o 
jumătate de fotă, iar atunci cînd e încreţit pare 
o jumătate de vîlnic. După structura sa orna¬ 
mentală, pare mai curînd derivat din fotă. 

în afara acestor tipuri de fuste, care au o 
circulaţie mai mare, contactul cu naţionalităţile 
conlocuitoare şi cu popoarele vecine a determi¬ 
nat pătrunderea în cîteva mici zone periferice 
ale Transilvaniei, ca Arad, Bihor, Oaş a şorţu¬ 
lui din pînză albă, cu ornamente alese în ţesă¬ 
tură sau brodate, iar mai apoi din caşmir sau 
stambă înflorată. 

Pantalonul apare reprezentat pe metopele 
Monumentului de la Adamclisi şi pe Columna 
lui Traian de la Roma. 

în portul popular românesc se întîlnesc mai 
multe tipuri de pantaloni. O primă deosebire 
este aceea între pantalonii de vară şi cei de 
iarnă. Vara se poartă pantaloni din ţesătură 
albă care diferă după regiuni. In Moldova sînt 
strînşi pe picior, foarte lungi şi încreţiţi, aşa 
cum apar şi pe metopele Monumentului de la 
Adamclisi. în Muntenia şi Oltenia sînt lungi şi 
cu lărgime normală. în unele regiuni din vestul 
şi nordul Transilvaniei, pantalonii sînt foarte 
largi şi scurţi, uneori pînă la o palmă sub 
genunchi. 

Iarna, în toate regiunile ţării, se poartă cioa¬ 
reci, pantaloni din ţesătură de lînă albă, de 


lungime şi lărgime normală, uneori strînşi pe 
picior. Există fireşte şi croiuri diferite. Este 
interesant că în unele zone de munte cioarecii 
sînt înlocuiţi cu tureci, jambiere lungi din 
aceeaşi ţesătură de lînă albă, purtate şi de fe¬ 
mei şi de bărbaţi şi care, după unele teorii, ar 
putea fi considerate ca prototipuri ale cioa¬ 
recilor. 

Fără a intra in prea multe detalii, semnalăm 
câ îndeosebi în Oltenia şi în unele părţi ale 
Banatului, cioarecii sînt ornamentaţi cu găe- 
tane negre sau colorate. Unanima utilizare a 
cioarecilor pe teritoriul românesc determină de¬ 
altfel ca aceştia să fie integraţi portului ,va¬ 
lah" în lucrarea anonimă budapestană din 
1750. 

în sudul Munteniei apar pantalonii foarte 
largi, din ţesătură de lînă albastră, neagră sau 
brună. 

Hainele din ţesătură de lînă sau din blană, 

purtate atît de bărbaţi cit şi de femei, înde¬ 
osebi iarna, sînt cunoscute pe tot teritoriul 
ţării noastre. Aceste haine, dintre cele mai 
vechi în componenţa costumului popular ro¬ 
mânesc — puţind fi descifrate şi pe metopele 
Monumentului de la Adamclisi — aparţin unei 
mari zone bale ano-carpatice. 

Cu denumiri diferite ; suman, ţundrâ, şubă, 
giubea, zeghe, ipingea, duruţ etc., cu forme şi 
compoziţii ornamentale foarte deosebite, ele 
marchează dare diferenţe zonale. 

în afara supoziţiilor — întemeiate —■ ale 
existenţei unor astfel de haine din timpuri în¬ 
depărtate, atestările istorice ale frecvenţei lor 

sînt susţinute şi de marea dezvoltare pe care o 
cunosc din secolul XVII meşteşugurile şi bres¬ 
lele de ţesători, postăvari şi croitori. Un alt in¬ 
diciu este marea răspîndire a pivelor şi viitori¬ 
lor, instalaţii tehnice ţărăneşti necesare prelu¬ 
crării ţesăturilor de lînă. 

în Moldova este specifică haina lungă, nea¬ 
gră, cu ornamente din găetan negru, uneori 
cu glugă. în vestul ţării apar haine albe cu 
şireturi şi ornamente variate, policrome. 

Haina scurtă, din ţesătură de lină gri, cu ciu¬ 
curi coloraţi, din Munţii Apuseni, nu-şi găseşte 
corespondent în alte ţări. Hainele din Banat, 
dintr-o ţesătură în culori variate (gri, verde, 
albastru), au o ornamentică policromă diferită. 
Asemănătoare ca croi cu hainele din Moldova, 
dar dintr-o ţesătură albă, sînt cele din Hune¬ 
doara. Pentru Hunedoara mai trebuie să men¬ 
ţionăm tipul de haină „înfundată", închisă în 
faţă ca o cămaşă, arhaică şi profund autohtonă, 
în sfîrşit, în sudul ţării (Oltenia, Muntenia), 
hainele albe, cu sau fără mîneci, au discrete 
ornamente policrome sau găetane, aşa cum 
apar dealtfel şi în frescele din secolul XVIII re- 
prezentînd ctitori ţărani. 

După croiul acestor haine, deosebim două 
tipuri mai importante ; tipul de haină din Hu¬ 
nedoara, Munţii Apuseni şi Moldova şi cel din 
Muntenia şi Oltenia. 

O altă piesă a costumului popular românesc 
este gluga — o fîşie de ţesătură din lînă, drept¬ 
unghiulară, îndoită pe lungime, cusută la una 
din laturile înguste, formînd astfel un capuşon 
care acoperă capul şi în parte umerii şi spatele. 
Este ornamentată cu ciucuri şi unele elemente 


geometrice alese în ţesătură, la partea de jos. 
Specifică populaţiei din regiunile muntoase şi 
submuntoase, gluga, prinsă cu un şnur de 
umăr, mai serveşte, pe vreme bună, şi ca trai¬ 
stă. iar uneori este folosită şi drept un fel de 
sac de dormit. Gluga este reprezentată pe Co¬ 
lumna lui Traian de la Roma, la grupul de daci 
veniţi să trateze cu romanii. Mărturia frecven¬ 
ţei, specificităţii şi continuităţii acestei piese de 
port popular românesc este confirmată de do¬ 
cumente, stampe, gravuri, existente aproape în 
toate epocile. Nu este neconcludentă atribuirea 
glugii la portul popular românesc în lucrarea 
anonimă budapestană din 1750 privind portul. 

O piesă de port foarte caracteristică este 
sarica, haină mare, cu miţe lungi din lînă, care 
iniţial, aşa cum apare în Cronicon Pic turn Vin - 
dobonense, putea fi şi o haina din piele cu 
blana în afară. Este o piesă de port specific 
păstorească, consemnată în gravurile diferite¬ 
lor epoci. Pînă în zilele noastre s-a păstrat 
sarica din piele, cu blana în afară, în regiunea 
Sibiului şi Făgăraşului, cea din ţesătură de lînă 
cu miţe lungi — bobou — în Făgăraş şi cea cu 
miţe mai scurte *—• guba —■ în Maramureş 
şi Oaş. 

Piese de mare răspîndire pe teritoriul ţării 
noastre sînt cojocul , haină din piele de oaie, 
lungă pînă deasupra genunchiului şi pieptarul, 
vestă scurta din piele de oaie, fără mîneci, în¬ 
cheiată în faţă sau de tip „poncho". Sînt piese 
atît de importante şi integrate portului popular 
românesc, încît au solicitat talentul creatorilor 
noştri populari, care au dat curs liber fanteziei 
lor artistice, realizînd o mare varietate de 

tipuri ornamentale, specifice diferitelor zone 
ale ţării. 

Portul popular românesc oferă şi o mare 
varietate de găteli ale capului, care ridică inte¬ 
resante probleme etnografice şi artistice. 

Din cele mai vechi timpuri, grija de împo¬ 
dobire a capului a constituit o permanentă şi 
susţinută preocupare. Se poate spune că arta 
împodobirii capului este, istoriceşte, prima 
manifestare artistică a omului. Procedeele, teh¬ 
nicile şi materiile prime au fost deosebite de 
la epocă la epocă. 

Fiecare regiune, fiecare zonă etnografică a 
ţării, uneori chiar cîfe un singur sat, au găteli 
ale capului specifice, în forme din cele mai 
variate. 

Azi, în satele noastre, gătelile de cap ale fe¬ 
telor şi femeilor au, în primul rînd, un rol 
decorativ, de podoabă. Valoarea artistică a di¬ 
feritelor găteli ale capului constă atît în fru¬ 
museţea ţesăturilor, broderiilor sau a altor 
elemente care le compun, cît mai ales în an¬ 
samblul compoziţional, raportat la totalitatea 
costumului popular. Indiferent că e vorba de 
marame, năframe, cepse, cununi ete., ele se 
încadrează întotdeauna perfect stilului artistic 
al regiunii respective, armonizîndu-se în formă, 
ornamentică şi cromatică cu restul pieselor de 
port şi completîndu-le. 

Dar pe lingă aceste caracteristici generale, 
tipurile diferite de găteală a capului mai relevă 
şi multe alte aspecte interesante din viaţa 
poporului. 

Mai mult ca alte piese de port, găteala capu¬ 
lui păstrează elemente vechi, care pot fi des¬ 


cifrate doar prin termenii comparativi pe care 
ni-i dezvăluie paginile istoriei. 

Găteala capului are de asemenea o deosebită 
valoare socială, fiind semn al vîrstei, al stării 
civile etc. Femeile căsătorite îşi învelesc bine 
capul, existînd din strămoşi interdicţia dezve¬ 
lirii capului în faţa ochilor străini. Părul liber, 
împletit în codiţe — de la forme simple pînă 
Ia cele mai savante şi fanteziste împletituri — 
este apanajul fecioriei. Pînă în preajma căsă¬ 
toriei, fetele nu au altă găteală a capului în 
afară de flori, panglici, zgărdane etc. Numai în 
două-trei duminici înaintea nunţii şi în ziua 
căsătoriei, fetele din unele regiuni ale ţării 
poartă găteli ale capului specifice acestui eve¬ 
niment. Acestea sînt de multe ori foarte com¬ 
plicate şi de o veche tradiţie. Ele au atît valoare 
în sine, prin măiestria artistică şi gustul cu care 
sînt lucrate, îmbinînd creator elemente din cele 
mai diverse (ţesături, broderii, panglici, măr¬ 
gele, oglinzi, frunze, fir, salbe de bani, mătase, 
catifea, lînă etc.), cît şi rol de podoabă a 
capului. 

în găteala femciască a capului din ţara noas¬ 
tră deosebim trei categorii distincte care pot 
constitui şi tipuri principale : 

— ştergarul şi marama de diferite forme şi 
dimensiuni — elemente autohtone foarte tipice 
şi aproape exclusiv româneşti ; 

— boneta ; 

— cununile sau alte tipuri de ornamente ale 
capului — elemente ocazionale, legate mai ales 
de cununie. 

Ştergarul are o largă arie de răspîndire, cu- 
prinzînd toată Moldova, Muntenia, Oltenia şi 
unele regiuni din Transilvania. 

Maramele fine de borangic din Oltenia, 
Muntenia şi sudul Transilvaniei scot cochet în 
evidenţă ovalul feţei. Ca şi celelalte găteli, ma¬ 
rama este perfect armonizată costumului, că¬ 
ruia i se integrează şi pe care îl completează. 

Bonetele sînt întîlnite în Hunedoara şi Ba¬ 
nat, cu o formă deosebita, sub denumirea de 
cepse şi conduri. Acestea ar putea fi o remi¬ 
niscenţă a bonetelor frigiene, atît de larg răs¬ 
pândite în toată Europa. Femeile din zona Pă- 
dureni (Hunedoara) au o coafură complicată, 
completată de o boneţică neagră, cu vîrf ascu¬ 
ţit, de care atîmă o năframă albă, amintind de 
hennin-ul medieval, Ceapsa apare ca un com¬ 
plement artistic graţios, dar conform cu sobrie¬ 
tatea elegantă a costumului hunedorean. In 
Banat se poartă o boneţică cu două coarne — 
conci. Lucrat din fir şi bani sau din mătase, 
acesta se acordă stilului ornamental pretenţios, 
fastuos al costumului bănăţean. 

Găteala de cap specifică nunţii este foarte 
variată. 

în Năsăud sînt nelipsite la nuntă două po¬ 
doabe deasupra urechilor, lucrate din pene şi 
mărgele, numite ,,păuniţe (t , după cum păunită 
e considerată dealtfel şi fata, „Păuniţele“ sînt 
purtate de fete doar la două-trei hore înaintea 
nunţii şi la nuntă. 

In Munţii Apuseni, cununa din frunze verzi 
şi flori, simbol al primăverii, este şi simbol al 
fecioriei şi este purtată în pragul evenimentu¬ 
lui important al căsătoriei. 

Foarte complicată e găteala capului pentru 
mireasa din Oaş, Ia care o bătrînă specialistă a 
satului, lucrează pînă la douăsprezece ore, îm¬ 


pletind din părul fetei o extrem de fină plasă 
dantelată, peste care se pune o cunună din flori 
artificiale, mici ornamente din lînă şi oglinzi. 

Gătelile de cap specifice nunţii, acolo unde 
sînt utilizate, sînt obligatorii. Cine nu le are 
le împrumută. Sînt sate în care nu mai există 
decît una sau două din aceste găteli, care cir¬ 
culă, Ia nevoie, din casă în casă. 

In unele regiuni ale ţării s-a înrădăcinat, mai 
ales în ultimele două secole, obiceiul utilizării 
basmalei. 

Bărbaţii poartă căciulă din blană de oaie, 
piesă de port străveche, reprezentată atît pe 
Columna lui Traian de la Roma, cît şi pe Mo¬ 
numentul de la Adamclisi. Se cunosc trei tipuri 
distincte de căciuli : 

— calota, purtată în trecut de iobagi; 

— căciula înaltă, purtată în trecut de oame¬ 
nii liberi; 

— căciula cu baza îngustă şi partea supe¬ 
rioară mai largă, tipică populaţiei de pe cele 
două versante ale Carpaţilor meridionali. 

în afară de căciuli, sînt obişnuite şi pălăriile 
cu boruri întoarse în sus sau cele cu boruri 
largi. 

Păstorii din tot lanţul carpatic, cît şi popu¬ 
laţia din nordul Transilvaniei (Oaş, Maramureş), 
poartă tipul de pălărie cu boruri foarte mici. 
Strălucitoare, cît mai deosebite, podoabele au 
avut, de-a lungul veacurilor, variate semnifi¬ 
caţii, de Ia valoare magică la semn distinctiv 
social, de sex, vîrstă, dar mai ales permanent 
rol de înfrumuseţare. 

Caracteristică pentru oricare categorie de 
podoabe este preocuparea de a le adapta, de 

a le acorda cu locul pe care îl ocupă pe corp. 
Există o indisolubilă legătură între ornament- 
podoabă şi formă-corp. 

Dintre toate categoriile de podoabe, existente 
în portul popular românesc, vom semnala citeva 
care sînt mai frecvente, altele care sînt mai 
specifice României. 

îndeosebi în sudul ţării erau foarte frecvent 
purtate salbele din bani de aur sau argint, care 
completau portul popular fastuos al acestei 
regiuni, marcînd totodată şi starea materială a 
posesoarelor, căci aceste salbe reprezentau o 
parte din zestrea fetelor. Salba apare rar astăzi 
în Transilvania. O găsim în Bistriţa-Năsăud şi 
în unele zone ale Moldovei. în Banat şi în zona 
Arad se poartă salbe atît la gît, cît şi Ia conciul 
bogat ornamentat. 

Nelipsite de la gîtul fetelor şi nevestelor, pe 
tot teritoriul ţării, sînt şiragurile de mărgele 
din sticlă, corali, piatră, chihlimbar, os, scoici etc. 

în Munţii Apuseni, zonă minieră auriferă de 
tradiţie romană şi probabil şi mai veche, s-a 
dezvoltat o importantă producţie artistică de 
bijuterii populare : cercei, broşe, salbe. Fineţea 
şi frumuseţea decorativă a acestora sînt neîn¬ 
trecute în rin du! podoabelor din metal din ţara 
noastră şi denotă capacitatea creatoare şi măie¬ 
stria artistică a meşterilor noştri populari, în 
orice domeniu de creaţie. 

Tot din metal, dar nu din metale preţioase, 
ci din cositor sau aramă, sînt podoabele din 
Hunedoara. Specifice portului popular femeiesc 
hunedorean din zona Pădure oilor sînt balţul, o 
cingătoare pe care sînt înşirate ca solzii, pe 


fîşii subţiri de piele, mici ornamente geometrice 
turnate din cositor în tipare din piatră sau 
lemn, într-o tehnică străveche şi lanţul lung, 
cu inele şi chei din alamă, care în trecut sem¬ 
nifica fertilitatea şi fecunditatea. Pe degete, 
hunedorencele poartă inele din cositor, cu orna¬ 
mente geometrice din email colorat. 

Una din cele mai răspîndite podoabe feme¬ 
ieşti din ţara noastră este Idtifarul — o bentiţă 
îngustă, alcătuită dintr-o ţesătură fină din măr¬ 
gele mici, colorate, cu frumoase ornamente 
geometrice policrome. Aceste ţesături din măr¬ 
gele se poartă de obicei la gît. Dar unele lăţi— 
ţâre, mai late şi mai lungi, servesc şi drept 
cordoane sau panglici la pălăriile feciorilor. 
Ornamentele geometrice sînt asemănătoare în 
toate regiunile ţării şi aparţin unui străvechi 
fond stilistic comun, dovedind prin aceasta ve¬ 
chimea lor. Diferenţele sînt mai ales de ordin 
cromatic. Astfel, de pildă, în Maramureş fondul 
este negru, iar în Oaş roşu. Lătiţarele au de 
obicei marginile drepte. Sînt însă unele regiuni 
etnografice ca Bucovina, Hunedoara sau Bihor, 
unde se poartă şi lătiţare cu marginile în 
colţuri. 

Valoarea artistică a lătiţarelor, pe lingă fru¬ 
museţea lor cromatică şi ornamentală, constă în 
faptul că se armonizează şi completează perfect 
costumul femeiesc popular. 

Făurindu-şi istoria alături şi în aceleaşi con¬ 
diţii cu poporul român, naţionalităţile conlocui¬ 
toare de pe teritoriul României, fiecare purtă¬ 
toare a unor forme culturale specific etnice, 
îşi dezvoltă arta populară şi implicit portul în 


forme caracteristice. Este însă natural ca în 
unele cazuri să apară şi efectele unei strînse 
convieţuiri. 

Maghiarii prezintă două tipuri caracteristice 
şi diferenţiate de port : portul din zona Călă- 
ţelelor (Cluj) si portul secuiesc din estul Tran¬ 
silvaniei. Ceangăii din Moldova au preluat 
portul românesc, cu mici diferenţieri cromatice. 

Populaţia germană din România are patru 
tipuri dc costum, după zonele în care e aşe¬ 
zată : Ţara Bîrsei, Sibiu, Bistriţa-Năsăud şi 
Banat. 

Analiza morfologică a pieselor componente 
ale portului popular românesc relevă autoh- 
tonia sa, fundată pe un substrat mai larg iliro- 
tracic şi apoi, mai restrîns, pe moştenirea 
geto-dacică, generatoarea culturii populare 
româneşti, îmbogăţită de aportul latinităţii. 
Aceasta explică apariţia unor elemente de cir¬ 
culaţie mai largă în lumea curo-asiatică, medi¬ 
teraneană, egeo-asianică şi sud-est europeană. 
| n afară de aceasta, sînt vizibile demente iden¬ 
tice — datorită unor forme culturale asemă¬ 
nătoare — şi pe alte meridiane alo globului. 
In sfîrşit, nu se pot omite împrumuturile, in¬ 
fluenţele reciproce de elemente, cu culturile 
popoarelor vecine, cît şi influenţele culturii 
culte, ale modei. 

Dar caracterele generale, specificul portului 
popular, pot fi determinate, în afară de fac¬ 
torul morfologic, pe care l-am analizat, şl de 
factori artistici, stilistici. 


De o mare sobrietate şi autenticitate, linia 
portului popular românesc, fără a fi rigidă, ci, 
dimpotrivă, graţioasă şi plină de vioiciune, păs¬ 
trează o notă predominanta de eleganţă şi dis¬ 
tincţie. 

Costumul românesc din toate provinciile ţarii 
se caracterizează prin folosirea masivă, ca fond, 
a culorii albe. Nota sa dominantă este între¬ 
buinţarea ţesăturilor albe de dnepă, in. bumbac 
şi lînă. Pe această unitate a materialului se 
sprijină şi unitatea de croi. 

Alt element important este ornamcntica, atît 
ca plasare şi compoziţie, cît şi ca motive. Cos¬ 
tumul românesc are o ornamentaţie discretă şi 
în acelaşi timp de efect. Rezultatul acesta este 
obţinut prin plasarea ornamentelor în anu¬ 
mite câmpuri, care pe de o parte subliniază 
liniile croiului, iar pe de altă parte pun în 
valoare motivele ornamentale. Marile spaţii albe 
dau întregului ansamblu o notă de distincţie 
şi contribuie la scoaterea în evidenţă a cîmpu- 
rilor ornamentale. 

Motivele ornamentale sînt, în marea lor 
majoritate, geometrice. Chiar atunci cînd sursa 
de inspiraţie a acestor motive este natura, ele¬ 
mentele ei — flori, păsări, animale, mai rar 
figuri omeneşti — sînt supuse adeseori unui 
proces de stilizare. Aceasta nu înseamnă însă 
că în ornamentica românească nu apar şi mo¬ 
tive florale, zoomorfe sau antropomorfe. 

în sfîrşit, un alt element specific costumului 
românesc este cromatica. Coloritul ţesăturilor 
româneşti în general şi al costumului în spe¬ 
cial se caracterizează printr-o anumită sobrie¬ 
tate şi reţinere în întrebuinţarea culorilor. 

Chiar atunci cînd se folosesc culori mai vii, 
cum este cazul cusăturilor olteneşti, armoni¬ 
zarea, făcută cu mare simţ al nuanţelor, duce 
la obţinerea unor efecte eoloristice de un înalt 
rafinament. Culorile crude, puternic contra¬ 
stante, nu se întîlnesc în portul popular româ¬ 
nesc, Culorile de bază întrebuinţate în orna- 
mentica românească sînt: roşu, negru, brun 
închis, albastru, anumite tonuri de verde şi 
violet. Discreţia coloritului se armonizează cu 
natura motivelor ornamentale şi cu plasarea 
lor pe cîmpuri precis delimitate. 

Nu ne putem reţine de a cita, din contextul 
aprecierilor laudative ale lui Charles Diehl pri¬ 
vind portul popular românesc, pasajul în care 
se opreşte asupra valorii artistice a orna¬ 
mentării : 

„Maniera cea mai caracteristică a întregii 
tradiţii naţionale apare mai ales în broderiile 
care împodobesc costumele populare... O varie¬ 
tate, o bogăţie de culori viguroase care se 
armonizează cît se poate de fericit." 

Frumuseţea şi diversitatea portului popular 
românesc au constituit o permanentă sursă de 
inspiraţie pentru pictorii români şi străini. 
Cu multă dragoste au redat costumul românesc 
C. Popp de Szathmâry, Th. Aman, G. Tatta- 
rescu şi, îndeosebi, N. Grigorescu. 

M. Bouquet, A. Raffet, Th. Valerio, Lancelot, 
M. Barabas, M. Munkacsy, W. Kamner, Trenk, 
Prezziosi prezintă în operele lor chipuri de 
ţărani români în port popular. 

Pînă şi Matisse, maestrul culorilor, a fost 
atras de efectele cromatice ale cămăşii populare 


româneşti, imortalizînd-o într-un cunoscut 
tablou. 

Valorile culturii şi artei populare româneşti, 
reprezentate prin port în acest album, sînt 
încă vii. Spre deosebire de multe alte ţări, 
portul popular din România se lucrează şi se 
poartă încă. El constituie un nesecat izvor de 
inspiraţie pentru creatorii din industrie, pentru 
artiştii plastici, pentru creatorii de modă. 

Fireşte însă că cele mai valoroase şi repre¬ 
zentative creaţii ale portului îmbogăţesc patri¬ 
moniul naţional al muzeelor noastre de specia¬ 
litate, cărora li se asigură tot sprijinul necesar 
dezvoltării şi funcţionării, pe măsura valorii 
creaţiilor pe care le posedă. 1 Cea mai impor¬ 
tantă colecţie de port este păstrată şi pusă în 
valoare prin expoziţii, publicaţii etc. în cadrul 
Muzeului de artă populară al R. S. România 
(Bucureşti), de unde provin, dealtfel, şi majo¬ 
ritatea fotografiilor din prezentul album 2 . 


1 Semnalăm dintre cele mai importante colecţii de 
port, cele ale muzeelor din : Gura Humorului, Suceava, 
Iaşi, Constanţa, Buzău, Rîmnicu Vîlcea, Slatina, Cralova, 
Tîrgu Jiu, Lugoj, Drobeta-Turnu Severi n, Timişoara, Arad, 
Oradea, Eeluş, Alba Iulia, Sibiu, Cluj-Napoca, Baia Mare, 
Tîrgu Mureş, Reghin, Zalău, precum şi cele ale Muzeului 
Satului — Bucureşti, 

2 In afară de fotografiile executate după piese ale Mu¬ 
zeului de arta populară al R. S. Români a, următoarele 
fotografii slut făcute după piese din colecţiile altor muzee : 
Muzeul din Alba Iulia (71, 72) ; Muzeul din Constanţa 
(30, 31) ; Muzeul din Galeş — jud, Sibiu (66) ; Muzeul 
etnografic al Moldovei — Iaşi ( 13 1 19) ; Muzeul din Răşinari 
— jud. Sibiu (68) ; Muzeul etnografic din Slatina (137, 155, 
163, 164, 165). Fotografiile cu nr. 8, 10, 12, 14, 15, 17, 61 t 65, 
67, 69, 91, 93, 1Q2 # 105, 108, 109 t 12% 131, 149, 167 au fost 
executate pe teren. 

Mulţumind muzeelor din ţară care ne-au 
pus la dispoziţie unele costume şi piese, ne 
exprimăm recunoştinţa faţă de întregul colec¬ 
tiv al Muzeului de artă populară al Republicii 
Socialiste România, care a cercetat, adunat, 
păstrat, studiat şi pus la dispoziţie tot tezaurul 
colecţiilor. Ne exprimăm mulţumirile căldu¬ 
roase Hedvigei Formagiu, cercetătoare la acest 


muzeu, care ne-a asigurat o preţioasă şi com¬ 
petentă colaborare. 

Ne facem o plăcută datorie să relevăm va¬ 
loarea deosebită a fotografiilor Elenei Zlotea, 
care a ştiut să dea un cadru natural acestor 
costume şi care, intuind perfect criteriile de 
selecţie şi prezentare, a scos pregnant în evi¬ 
denţă calităţile majore ale acestor capodopere 
de artă populară românească. 

Comentarii la ilustraţii 

1 Ie — cămaşă femelască — din 
zona Rădăuţi. Brodată cu 
mina pe pînză de in, cinepă 
sau bumbac, cămaşa aceasta, 
cu toata lărgimea strirtsă în 
jurul gîtului pe un şnur* re¬ 
prezintă o valoroasă creaţie 
artistică a portului popular 
românesc. Acest tip de că¬ 
maşă, a cărei încreţitură de la 
gît se numeşte „brezărău w P 
apare şi la reprezentările de 
femei daco de pe metopele 
Monumentului de la Adam¬ 
clisi. Trebuie remarcată com¬ 
poziţia ornamentală a mine- 
cii, în trei registre : altiţa la 
umăr, încreţul, bentiţă mono¬ 
cromă ornamentală, şi nurlie, 
ornamentele de-a lungul mâ¬ 
necii. 

2 Lătiţar — podoabă specifică 
îndeosebi portului femeiesc, 
numită, în toate zonele din 
Bucovina şi în unele zone 
moldovene. ghiordan sau 
gherdan. Lătîţarul este o ţe¬ 
sătură din mici mărgele poli¬ 
crome, în variate compoziţii 
ornamentale geometrice. Este 
purtat Ia gît sau pe frunte. 
In alte zone etnografice, ser¬ 
veşte şi ca brîu sau ca orna¬ 
ment la pălăriile feciorilor. 

3 Mantaua bărbăteasca din zona 
Rădăuţi, din ţesătură groasă 
de lînă, de culoare Închisă, 
are ca element foarte caracte¬ 
ristic gulerul mare de ia spa¬ 
te, discret dar foarte decora¬ 
tiv ornamentat prin broderii 
florale policrome. Pe vreme 
rea, gulerul acesta se adună şi 
se încheie deasupra capului, 
formînd o glugă. 

4 Găteală de cap pentru ferneîe 
măritată (zona Rădăuţi). Se 
poate observa felul do îmbro¬ 
bodiră cu frumosul ştergar de 
cap şi ghiordamil purtat pe 
frunte. 


5 Costum vechi din zona Ră¬ 
dăuţi, Pe lîngă cămaşă şi fotă, 
se remarcă în mod deosebit 
pieptarul eu poaîe — haină 
lunga, evazată, din piele, cu 
broderii discrete şi ytergaruî 
de cap cu ornamente în ţesă¬ 
tură alb pe alb, cu fine ac- 
cente colorate. 

G Costum vechi din zona Ră¬ 
dăuţi, remarcabil prin bogă¬ 
ţia ornamentală a cămăşii. 

7 Structura compoziţiei orna¬ 
mentale — altiţă, încreţ, rîurl 
— se poate observa şi la 
această mînecă de ie din zona 
Rădăuţi, valoroasă prin echi¬ 
librul părţilor componente. 

8 Pereche din zona Rădăuţi. La 
costumul bărbătesc se remar¬ 
că pantalonii — iţari — în¬ 
creţiţi pe picior, cămaşa sim¬ 
pla, pînă la genunchi, piepta¬ 
rul cu broderii florale stili¬ 
zate şi căriuîa, caracteristică 
portului bărbătesc din Româ¬ 
nia. 

9 Brîu din zona Cîmpulung 
Moldovenesc. Briul este pur¬ 
tat atît de bărbaţi, cit şi de 
femei. Este ţesut din lînă şi 
ornamentat în ţesătură cu 
motive geometrice policrome, 

10 Miri din zona Cîmpulung 
Moldovenesc. Sînt de remar¬ 
cat ornamentele cămăşii băr¬ 
băteşti şi ghiordanul purtat 
pe cap de mireasă. 

11 Brfu din zona Cîmpulung 
Moldovenesc. Compoziţiile or¬ 
namentale şi cromatice sînt 
deosebit de variate, vădind 
fantezia şi simţul decorativ al 
creatoarelor populare. 

12 Costume de tineri din zona 
Cîmpulung Moldovenesc. O 
caracteristică a acestor cos¬ 
tume o constituie pieptarele 
bor date cu blană de dihor. 

13 în zona Cîmpulung Moldove¬ 
nesc, costumul femeiesc are o 


ornamenlică mai bogată şi o 
cromatică maî vie, păstrîn- 
du-se însă structura morfolo¬ 
gică şi stilistică a portului din 
celelalte zone bucovinene. Şi 
Ia femei, ca şi la bărbaţi, 
pieptarul este bordat cu blană 
de dîhor şi ornamentat cu 
broderii discrete. 

14 Costumul bărbătesc din zona 
Gura Humorului este mai pu¬ 
ţin ornamentat. Pieptarul este 
tivit cu blană neagră de miel 
Interesant este chimirul — 
curea lată din piele cu orna¬ 
mente florale stilizate, poli¬ 
crome — care, pe Ungă func¬ 
ţia sa utilitară in muncile 
specifice regiunilor muntoase, 
are şi valoare decorativă. 

15 Portul bătrînesc din zona 
Gura Humorului, alb, cu 
unele accente de negru, are o 
deosebită eleganţă. 

16 Foarte asemănător costumului 
din Gura Humorului este por¬ 
tul bărbătesc din zona Fălti¬ 
ceni. Pieptarul are însă o 
structură ornamentală distinc¬ 
tă. Şi aici, ca şi în alte zone 
etnografice, se poartă, pentru 
transport, desagi d intr-o ţesă^ 
tură de lînă şî cinepă în ca¬ 
rouri. 

17 Costum vechi bărbătesc din 
zona Suceava, 

18 Pereche în port popular bă¬ 
trînesc din zona Iaşi. Femeia 
poartă o cămaşă mai simplă, 
completată decorativ de ghior - 
danul mare de la gît, brîu 
tivit cu mărgele şi fotă — 
fustă -— ţesută din lînă. La 
bărbat se remarcă ifariî — 
pantaloni cu creţuri —, ca- 
maşa lungă, fastuos ornamen¬ 
tată cu broderie albă şî dan¬ 
telă, brîul lat şî pălăria de 
veche tradiţie, cu boruri foar¬ 
te largi. 

19 Briiele din zona Iaşi sînt de¬ 
osebit de variate în structura 
lor ornamentală şi cromatică. 

20 De o mare valoare artistică 
prin compoziţia lor ornamen¬ 
tală şi prin paleta cromatică, 
pieptarele din zona Neamţ au 
şi o formă deosebit de elabo¬ 
rată, dind o linie elegantă an¬ 
samblului costumului bărbă¬ 
tesc. 

21 In zona Bacău, pieptarele au 
o foarte rafinată structurare 
a ornamentelor, cu linii de¬ 
corative care subliniază forma 
trupului. Se remarcă şi unele 
elemente ornamentale, ca cele 
două lujere aşezate de o parte 
şi de alta a elementului cen¬ 
tral de la bază, semne stră¬ 
vechi care apar atît pe alte 
piese de port, cît şi pe creaţii 
artistice in lemn, ceramică 
etc. din toate zonele etno¬ 
grafice ale României. 

22 Costum bărbătesc din zona 
Bacău. 

23 Suman. —- haină albă din pos- 
stav, cu mari elemente orna¬ 
mentale din şiret (zona Ro¬ 
man). 

24 In zona Vrancea, portul băr¬ 
bătesc are o linie deosebit de 
elegantă. Demnă de remarcat 
este gluga, piesă de port care 
apare şi la grupul de daci re¬ 
prezentaţi pe Columna lui 
Traian de la Roma. 

25 Un tip de cămaşă femeiascâ 
mai nouă din zona Vrancea, 
fără mînecă răsucită, dar fas¬ 
tuos ornamentată cu fir şi 
broderii colorate. Ca găteală 
a capului apare marama, ţe¬ 
sătură din borangic, cu orna¬ 
mente alese în războiul de ţe¬ 
sut, piesă de maximă frec¬ 
venţă în Muntenia şi Oltenia. 

26 Tot în Vrancea era cunoscut 
de asemenea un frumos costum 
femeiesc, remarcabil înde¬ 


osebi prin cămaşă. Mîneca 
acesteia, cu compoziţia orna¬ 
mentală cunoscută : altiţă, în- 
creţ, rîuri, se individualizează 
prin faptul că este deosebit 
de lungă şi înfăşurată pe 
braţ, astfel încît riurile capătă 
un aspect spiraliform. Şter¬ 
garul de cap, prin modul de 
îmbrobodire, se apropie de 
tipul de găteală a capului pe 
care îl vom regăsi in Munte¬ 
nia, Oltenia şi în unele zone 
ale Transilvaniei. 

27 Catrinţa din Dobrogea, cu o 
rafinată compunere a întregii 
suprafeţe ornamentale. 

28 O variantă a catrinţei dobro¬ 
gene. 

29 Sobrietatea este unul din atri¬ 
butele costumului dobrogean. 
In portul popular femeiesc se 
remarcă fineţea broderiilor 
cămării. Femeile mai poartă 
un peşteman, format dintr-o 
jumătate de fustă în spate, 
bogat ornamentată, şi un şorţ 
în faţă, în aceleaşi tonalităţi 
de culoare. 

30 Costume vechi din Dobrogea, 
remarcabile prin austeritate. 

31 Costum bărbătesc din Dobro¬ 
gea. 

32 Un alt tip de catrinţă dobro¬ 
geană. 

33 Catrinţele dobrogene se re¬ 
marcă printr-un deosebit simţ 
al compoziţiei ornamentale şi 
cromatice. 

34 Costume de femeie şi de fe¬ 
tiţă din zona Buzău. Cămaşa 
femejască păstrează aceeaşi 
compoziţie ornamentală cu 
cea din Moldova şi se armo¬ 
nizează perfect cu fota. Cos¬ 
tumul de fetiţă constituie o 
replică fidelă, dar in mic, a 
costumului femeiesc. 

35 Costumul bărbătesc din zona 
Buzău este foarte simplu şi 
complet alb. De remarcat 


gluga care se poartă la drum 
şi în timpul lucrului cînd, in 
loc de acoperitoare de cap, 
are rol de traistă pentru pur¬ 
tat diverse obiecte, alimente, 

36 Gîitgci din zona RImnicu Să¬ 
rat are la capuşon ornamente 
din şiret negru. 

37 In zona Rimnicu Sărat, ca de¬ 
altfel şi în multe alte zone 
ale ţării, bărbaţii poartă, peste 
brîu, o curea din piele, cu ca¬ 
taramă din alamă şi ţinte din 
cositor. Aceste ţinte sînt tur¬ 
nate în tipare din piatră sau 
din lemn, în tehnica străve¬ 
che a turnării bronzului. 

38 Deosebit de elegante sînt că¬ 
măşile femeieşti din zona 
Rimnicu Sărat, cu mîneci fru¬ 
mos ornamentate, cu volane 
graţioase la pumni. Se re¬ 
marcă şi marama din borangic, 
cu ornamente alese în alb pe 
alb, care îmbrobodeşte capul 
şi conferă costumului o notă 
de somptuozitate. 

39 Costumul femeiesc din zona 
Prahova se caracterizează prin 
nota sa veselă şi prin armo¬ 
nia decorativă şi cromatică 
între cămaşă şi fota largă, 
plisată- 

40 Costum bărbătesc din zona 
Prahova. Cămaşa lungă are 
mîneci largi şi broderii dis¬ 
crete la guler, la piept şi la 
mîneci. Pînza din care este 
făcută cămaşa are vărgi în 
ţesătură. 

41 Integrat aceluiaşi stil unitar, 
cu mici variaţiuni zonale în 
compoziţia ornamentală a ca- 
trinţei, este şi costumul feme¬ 
iesc din zona Teleorman. Ma¬ 
rama este prinsă de păr cu 
ace lucrate meşteşugit. 

42 In zona Dîmboviţa, fota are o 
altă structură decorativă. In 
afară de fîşia colorată, ţesută, 
de la poale, se detaşează fî- 

şifle verticale cu elemente 
geometrice policrome. 

43 Costum femeiesc din zona 
Vlaşca. Fusta este formata din 
trei sferturi de vtlnic şi un 
şorţ numit catrinţâ. Tot an¬ 
samblul, care are o deosebită 
notă de eleganţă, poartă nu¬ 
mele de peşteman. 

44 Detaliu ornamental al peşte- 
manviui din Vlaşca. 

45 Lătiţar din zona Ilfov, lucrat 
din mărgele policrome, intr-o 
compoziţie ornamentală geo¬ 
metrică. 

46 Costum femeiesc din zona Il¬ 
fov. De remarcat catrinţa bo¬ 
gat ornamentată policrom şi 
brîul confecţionat dintr-un lă¬ 
tiţar. 

47 Costum vechi din Muscel. Mî- 
necile largi, bufante, ale că¬ 
mării, sînt brodate cu rîuri 
discrete. Ornamentele fotei 
sînt tratate în acelaşi stil geo¬ 
metric, întîlnit şi în celelalte 
zone etnografice. Marama îm¬ 
brobodeşte elegant capul. 

48 Detaliu ornamental al unei 
marame din zona Muscel. 

49 Găteală de cap purtată de fe¬ 
meile măritate din zona Mus¬ 
cel. 

50 Costum femeiesc de veche 
tradiţie din zona Muscel, re¬ 
marcabil prin maiestate şi ra¬ 
finament. 

51 Detaliu de cămaşă feme iască 
din zona Muscel. 

52 Detaliu ornamental de ^ fotă 
din zona Muscel, cu alesă tură 
in fir pe fondul întunecat şi 
cu mici accente de culoare. 

53 Costumele tradiţionale feme¬ 
ieşti din zona Argeş farmecă 
prin graţie şi prin perfecta 
unitate a tuturor elementelor. 

54 Costum femeiesc din zona 
Argeş. Fota este brodată în 
întregime cu fir şi cu motive 
colorate. 


55 Detaliu de fotă din zona Ar¬ 
geş, remarcabil prin valoarea 
decorativă a broderiei. 

56 In trecut, pe lingă maramele 
cu ornamente ţesute alb pe 
alb, se purtau în Argeş şi cele 
cu ornamente geometrice co¬ 
lorate. 

57 O variantă a cămăşii femeieşti 
din zona Argeş. Se poate ob¬ 
serva structura decorativă cla¬ 
sica a minerii : altiţă, încreţ, 
rîuri. în afară de aceasta, 
apare un element nou şi anu¬ 
me mîneca întoarsă la pumn, 
cu ornamentul brodat pe dos. 

58 Costumul femeiesc din zona 
Bran se aseamănă foarte mult 
cu cel al zonelor limitrofe din 
Muntenia. Se remarcă aceeaşi 
structură ornamentală a că¬ 
măşii, acelaşi tip de maramă. 
Diferenţe apar doar la fotă, 
care aici este mai largă şi mai 
ornamentată. 

59 Maramă din zona Bran. Acele 
de păr, cu capul frumos cize¬ 
lat în argint, marchează fine¬ 
ţea ţesăturii maramei. 

60 Costumul bărbătesc din zona 
Bran se remarcă îndeosebi 
prin originalele cojoace cu o 
concepţie decorativă foarte 
modernă. 

61 Costume vechi de fecior şi de 
femeie măritată şi costum nou 
de fată din zona Făgăraş. 

62 Costum de copil din zona Fă¬ 
găraş, cu pălăria specifică 
portului fetelor. 

63 Pieptar înfundat din zona Fă¬ 
găraş. 

64 Costum bătrinesc de femeie 
din zona Făgăraş, Cămaşa este 
foarte simplă. In faţă, un £Qrf 
din ţesătură de lînă, cu oma- 
mentica realizată într-o teh¬ 
nică singulară în arta popu¬ 
lara românească şi anume or¬ 
namente imprimate cu tipare- 
negative din lemn crestat. 


Pieptarul înfundat, din piele 
de oaie, încheiat intr-o parte, 
are ornamente brodate, dis¬ 
puse armonios. Foarte inte¬ 
resantă este găteala capului, 
cu un ştergar din. ţesătură de 
bumbac — pomcselnic — care 
se îmbrobodeşte peste o căiţă 
—■ bonetă din stofă sau mă¬ 
tase neagră, cu aripioare în¬ 
creţite la urechi. 

65 Miri din zona Sibiu. Intere¬ 
sante sînt gătelile de cap, bo¬ 
gat ornamentate şi pieptarele 
lucrate de vestiţii meşteri co- 
jecari sibieni. 

66 Caracteristice zonei Sibiu sînt 
cămăşile albe, cu ornamente 
simple, brodate în negru de-a 
lungul minerilor şi pe piept. 
La încheietură, mîneca se ter¬ 
mină într-un volan. In faţă 
şi în spate se poartă două 
şorţuri negre — catrmţe 
uneori cu mici ornamente din 
fir in partea de jos. în an¬ 
samblu, costumul acesta, 
foarte sobru şi elegant, este 
completat de un mic pîepfar 
eu broderii în culori discrete. 

67 Port bătrinesc din zona Sibiu. 
Se remarcă la femei găteala 
capului, denumită vuliloare 
cu ciurel, formată dîntr-o 
pînză aibă. înfăşurată în jurul 
capului, şi frumoasele cojoace. 
Bărbatul poartă căciulă mocă¬ 
nească, proprie oierilor sibieni, 
şi bîtuşcă — cojoc lung din 
piele de oaie, cu mîneci foarte 
lungi. Pe vreme umedă, acest 
cojoc se poartă cu blana în 
afară, pentru ca apa să se 
prelingă. 

68 Bătrin din zona Sibiu, pur- 
tind bifufcă de sărbătoare, cu 
foarte discrete ornamente. 

69 Găteală de cap lucrată cu 
mare fantezie, purtată de o 
mireasă din zona Tîrnavelor. 

70 Costum femeiesc din zona 
Ti rn avelor. Carnea albă, cu 
broderii discrete pe umeri şi 
cu mîncca largă, întoarsă în^ 
tr-un volan la încheietură, şi 
pieptar înfundat, cu orna¬ 
mente delicate. Foarte elegan¬ 
tă şi armonizată cu ansam¬ 
blul este găteala capului — 
vălitoarea — o tocă cu iz me¬ 
dieval. 

71 Costume populare din zona 
Alba. 

72 Colier din argint, podoabă 
specifică zonei Alba, în care 
prelucrarea aurului şi a ar¬ 
gintului are tradiţii foarte 
vechi, 

73 Port femeiesc din zona Pe¬ 
troşani. Cămaşa are broderii 
discrete şl mîneci cu „fodori* 
—- volane mari la încheie¬ 
tură, Se remarcă de asemenea 
un foarte original şorţ cu 
franjuri* denumit opreg. Pe 
cap, femeile poartă coapsa , o 
boneţică cu două coarne, 

74 In zona de munte Petroşani, 
costumul bărbătesc se indivi¬ 
dualizează prin cămaşa din 
pînză, cu dungi alese în răz¬ 
boiul de ţesut şi cu broderii 
denumite „barbur* pe piept, 
şi prin chimirul îngust — cu- 
rea cu ornamente şi buzunare* 

75 Femeile măritate din zona Pe¬ 
troşani au ca găteală a capu¬ 
lui un ştergar — năframă — 
din pînză albă, cu bogate bro¬ 
derii ornamentale la capete şi 
deasupra frunţii. 

76 In zona Haţeg, portul bărbă¬ 
tesc a păstrat forme de cla¬ 
sică simplitate şi nobleţe, Că- 
rnaşa are broderii decorative 
la piept, sumanul din postav 
alb este ornamentat pe mar¬ 
gini şi la guler cu discrete 
elemente cromatice. Pe cap se 
poartă căciulă înaltă, din bla¬ 
nă neagră de miel, şî la brlu 


un chimir, prin care se pe¬ 
trece o batistă cu alesături 
policrome, 

77 Impunător* sobru este şl cos¬ 
tumul bărbătesc din zona Pă- 
dureni. Peste cămara lungă, 
se poartă o vesta scurtă din 
ţesătură groasă de lînâ albă 
— laîbăr — şi o haină din 
aceeaşi ţesătură, numită şubă, 
ambele ornamentate pe mar¬ 
gini cu şiret şi postav. Peste 
pantaloni — cioareci — se 
îmbracă Iarna coJfimz sau to- 
loboni dîn stofă groasă de lină 
albă* iar in picioare opinci cu 
gurgui înalt, asemănătoare 
celor femeieşti. 

78 La gît* femeile din zona Pă- 
dureni poartă şiraguri de 
mărgele din corali* salbe de 
monezi şi lătiţar în colţi, ţe¬ 
sut din mărgele, 

79 Deosebit de interesante sînt 
opiTicile din piele purtate de 
femeile din zona Pădurem. 
Gurguiul înalt din faţă, nece¬ 
sar umblatului pe drumurile 
grele ale acestei regiuni mun¬ 
toase, este ornamentat prin 
stanţare* prin împletituri din 
fîşiî de piele şl prin mici ţinte 
din cositor. Piciorul e înfăşu¬ 
rat în tciobani — o ţesătură 
groasă din lînâ albă* 

80 Detaliu de cămară bărbătească 
din zona Arad. Cimpii orna¬ 
mentali cel mai dezvoltaţi sînt 
cei de pe umeri* La piept, 
manşete şî guler, broderii po¬ 
licrome stilizate. 

81 Atît femeile cît şi bărbaţii din 
zona Arad poartă haine din 
ţesătură groasă de Jînă albă 
— sumane — cu ornamente 
din postav colorat, şiret şi 
broderie. 

82 Pe îîngâ cămaşă * o piesă foar¬ 
te împodobită a costumului 
bărbătesc din zona Arad sînt 
cioarecii — pantaloni strinşi 


pe picior* cu bogate ornamen¬ 
te policrome din postav, şiret 
şi broderie. 

83 In zona Bihor se poartă ace^ 
laşi tip de haine din dimie — 
sumane -— ca In zona Arad* 

84 Bărbaţii din zona Bihor poar¬ 
tă vara pantaloni lungi şi largi 
dîn pinză albă. Iar peste că¬ 
maşa simplă, un pieptar din 
piele de oaie, cu multe orna¬ 
mente in verde şi roşu. La 
portul femeiesc, piesa cea mai 
caracteristică este zadia — şor¬ 
ţul din faţă — lucrat dintr-o 
ţesătură do lină* cu o compo¬ 
ziţie decorativă interesanta, 

85 In zona Cluj, femeile poartă 
cămăşi cu ,.fodori w * volane 
foarte mari, pornind de dea¬ 
supra cotului* şi zadie —- şorţ 
care* prin structura sa croma¬ 
tică, dă eleganţă costumului* 

86 Port bărbătesc din zona Cluj. 

87 In zona Munţilor Apuseni, 
portul femeiesc este asemănă¬ 
tor celui din zona Cluj. Se 
remarcă pieptarul şi brîul — 
ţesătură îngustă* ornamentată, 
care încinge mijlocul. 

88 Specific portului femeiesc din 
zona Cluj şî Munţii Apuseni 
este sistemul de ornamentare 
a cămăşilor* Cămaşa, care se 
încheie la spate, are pe piept 
— pe o mare suprafaţă tra- 
pezoîdală — o broderie ale 
cărei puncte sînt făcute nu pe 
firul ţesăturii, ci pe muchiile 
pînzei* foarte fin încreţită. 
Toată porţiunea aceasta orna¬ 
mentată se numeşte „ciupa g u . 

89 In satul Rimetea* la poalele 
Munţilor Apuseni, trăieşte o 
populaţie maghiară, cu un 
frumos port popular. Broderia 
de pe umerii cămării este 
foarte densă. De sărbători, fe¬ 
tele poartă o cunună* denu¬ 
mită parfă. 

90 Costum popular românesc din 
zona Mureşului, asemănător 
celui din zonele Cluj şi Mun¬ 
ţii Apuseni. Diferenţa constă 
în faptul că „ciupagul“ este 
mult mai mîc şi că zadia are 
în partea inferioară mult mai 
multe clemente ornamentale, 

91 Portul secuiesc din estul 
Transilvaniei este simplu şi 
elegant, cu o vădită armonie 
cromatică. 

92 Portul popular femeiesc ma¬ 
ghiar din zona Călăţele este 
deosebit de bogat ornamental 
şi cromatic. Dintre piesele re¬ 
marcabile, semnalăm fusta 
plisată, cu broderii florale, de¬ 
numită bogozie sau musiu, 
peste care se poartă un şorţ 
de mătase, ornamentat cu 
broderii şi panglici, pieptarul 
brodat pe toată suprafaţa şi 
porta — cunună lucrată din 
mărgele sidefii şi împodobită 
cu multe panglici. 

93 In zona Bistriţa-Năsăud, tine¬ 
rele fete au ca găteală de cap 
o cunună cu două aripioare la 
urechi, numite „păuniţe 44 , iar 
feciorii au la pălărie un mare 
semicerc ornamental făcut din 
pene de păun, numit chiar 
„roată de păun 44 . 

94 Una din piesele portului 
popular din zona Bistriţa-Nă¬ 
săud este cojocul, brodat cu 
motive florale stilizate. 

95 Portul bărbătesc săsesc din 
zona Bistriţa-Năsăud, cu ace¬ 
leaşi caracteristici stilistice ca 
şi cel femeiesc, cunoaşte ca 
piesă mai deosebită pentru 
sărbătoare haina mare din 
postav albastru, cu ornamente 
din catifea, şiret şi cheutori 
din argint. 

96 Portul săsesc din zona Bis¬ 
triţa-Năsăud se remarcă prin 
stil, linie şi ornamenticâ. 


97 Detaliu de costum din zona 
Lăpuş. 

98 în zona Lăpuş reintilnim ace¬ 
eaşi cămaşă femeiască cu „ciu- 
pag", ca în zona Cluj, în Mun¬ 
ţii Apuseni sau în zona Mu¬ 
reş, cu mînecile terminate in 
„fodori 44 şi cu o fîşie orna¬ 
mentată cu alesături deasupra 
cotului. 

99 In zona Codru, cămaşa feme- 
îască are ornamente alb pe 
alb deosebit de frumoase la 
umeri şi la platcă. Pe acest 
fond alb, se detaşează şiragu¬ 
rile de mărgele veneţiene şi 
de corali. 

100 Costumul bărbătesc din zona 
Codru are drept caracteristică 
aceeaşi broderie alb pe alb la 
gulerul, manşetele şi umerii 
cămăşii. Deosebit de intere¬ 
santă este pălăria foarte înaltă 
din pai. 

101 Ansamblul costumului feme¬ 
iesc din zona Codru este com¬ 
pletat de o Justa şi de o bas¬ 
ma din caşmir înflorat. 

102 Costumul feciorilor din Oaş, 
compus din pantaloni albi, 
scurţi şi foarte largi, şi din- 
tr-o cămaşa scurtă, cu mîneci 
largi şi cu principalul re¬ 
gistru ornamental pe umeri, 
este completat de o straiţă — 
punguţă cu baicre — şi de 
ciopul cu pană şi zgărdane, 
lucrat din fetru sau din pai. 
Femeile poartă o cămaşă ca¬ 
racteristică, cu platca brodată 
policrom, o Justă largă şi un 
şorţ din caşmir sau din alt 
material înflorat. 

103 Foarte interesantă şi ca¬ 
racteristică Oaşului este gă¬ 
teala capului la mirese, nu¬ 
mită coadă cu cunună, o reţea 
fină, împletită din părul fetei 
şi împodobită cu mărgele, 
panglici, lină colorată, flori 
etc., peste care se pune cu¬ 
nuna lucrată din janîlie, măr¬ 


gele, panglici, lină colorată, 
bucăţi de oglindă. 

104 In Oaş, fetiţele poartă acelaşi 
costum ca al femeilor. 

105 Copiii mici —- „coconii 44 , cum 
li se spune în Oaş ■— au ace¬ 
laşi costum cu al bărbaţilor, 
dar numai cu cămaşă, fără 
pantaloni. Sint nelipsite clopul 
şi .ţtTaiţa. 

106 Pe lîngă cămaşă, femeile din 
Maramureş mai poartă zodii 
■— şorţuri cu o compoziţie or¬ 
namentală deosebită, realizată 
prin alternarea registrelor de 
culoare, pe orizontală. Remar¬ 
cabil este şi pieptand, foarte 
bogat ornamentat, Miresele 
din Maramureş poartă cunu- 
nife foarte simple, armonizate 
perfect cu restul costumului. 

197 Şî în zona Maramureş, ca şi 
în restul zonelor etnografice 
din România, se poartă tăti- 
£are sau zgărdane. Dealtfel, 
aici se lucrează cele mai fru¬ 
moase lătiţare din ţară. Că¬ 
maşa are decolteul pătrat, ele¬ 
ment specific acestei zone. 

108 Meşteşugul cojocaritului are 
vechi tradiţii în Maramureş. 
Acest pieptar bărbătesc din 
piele de oaie, cu broderii şi 
aplicaţii din piele, comple¬ 
tează costumul foarte simplu. 

109 Lucrători la pădure şi păstori, 
maramureşenii poartă chimir 
— curea lată din piele, me¬ 
nită să susţină mijlocul —, 
straiţă şi gubă — haină mi- 
ţoasă din lînă. 

110 Costume populare din Mara¬ 
mureş, pline de originalitate. 

111 Ca şi in alte zone ale ţării, 
în Valea Bistrei (Banat) sînt 
foarte frecvente lătiţarele ţe¬ 
sute din mărgele. 

112 Detaliu de brîu din Valea 
Bistrei. 

113 Ca în toate zonele Banatului, 
femeile din Valea Bistrei 

poartă la spate opreg cu fran¬ 
juri. Tăblia ţesută este foarte 
îngustă şi franjurile lungi. In¬ 
teresant este şi pieptarul din 
piele de oaie, brodat cu o de¬ 
osebită măiestrie. 

114 In faţă, femeile din Valea 
Bi strei poartă o zodie — şorţ 
ţesut in casă — cu dungi 
policrome verticale, armoni¬ 
zate cu franjurile opregului 
din spate* Cămăşile au struc¬ 
tura ornamentală a minerii 
în tăblie, la fel ca în zona 
PădurenL Poalele cămăşii sînt 
brodate cu elemente geome¬ 
trice, fitomorfe, florale, avi- 
şi zoomorfe. Pe cap, femeile 
poartă bonete numite cepse. 

115 Cepsele din Valea Bistreî sînt 
lucrate dlntr-o pinză cu bro¬ 
derie policromă şi mărgele. 

116 Costum femeiesc din Valea 
Bîstren 

117 Asemănător celui din Valea 
Bistreî, costumul femeiesc din 
zona Caransebeş este comple¬ 
tat de un foarte frumos su¬ 
man — haină alba, cu orna¬ 
mente realizate din şiret ne¬ 
gru şi broderie, dispuse pe 
margini, la manşete şi la bu¬ 
zunare. 

118 Picioarele încălţate în opinci 
sînt mai întîi înfăşurate în 
obirie. 

H9 In zona Caransebeş, femeile 
poarta catrinţă — şorţ — cu 
o migăloasă ornamentică alea¬ 
să în fir şi cu accente de cu¬ 
loare din mătase şi lînă. Teh¬ 
nica în care sînt lucrate aceste 
catrinţe este aceea a ţesutu¬ 
lui pe dos, desfăşurarea orna¬ 
mentului feţei fiind urmărită 
printr-o oglindă aşezată sub 
războiul de ţesut, 

120 Zona Lugoj oferă o mare bo¬ 
găţie de forme artistice in 
domeniul portului popular. Se 
remarcă haina mare din pos¬ 


tav colorat — suman -— cu 
bogate broderii în nuanţa 
fondului. 

121 Pe cap, femeile din zona Lu¬ 
goj poartă conduri confecţio¬ 
nate din ţesătură foarte fină 
de mătase. 

122 O altă piesă specifică costu¬ 
mului din zona Lugoj este 
pieptarul , cu o exuberantă 
compoziţie ornamentală şi 
cromatică, realizată prin bro¬ 
derii şi aplicaţii de piele. 

123 în zona Lugoj se poartă 
foarte frecvent opregul din 
ţesătură fină, lucrată la răz¬ 
boiul de ţesut pe dos. 

124 Costum femeiesc din zona Lu¬ 
goj. Opreguî se armonizează 
ornamental şi cromatic cu 
pieptarul, cu bogatele broderii 
în fîr de pe mînerile cămăşii 
şi cu concilii. 

125 Femeile din zona Lugoj poartă 
catrinţă — şorţ ţesut în aceeaşi 
tehnică şi cu aceeaşi compo¬ 
ziţie ornamentală ca a opre- 
guluî. 

126 Costum bărbătesc din zona 
Lugoj. Chintuşui — vestă din 
postav bogat ornamentată — 
şi cioarecii strînşi Ia mijloc cu 
un brlu completează cămaşa 
albă. 

127 Chîntuş bărbătesc din zona 
Lugoj, 

128 Populaţia şvăbească, coloni¬ 
zată în secolele trecute în 
Banat, are un interesant cos¬ 
tum popular, Spre deosebire 
de portul românesc, la care 
toate piesele sînt confecţio¬ 
nate în casă, portul şvăbesc 
este lucrat mai ales din ma¬ 
teriale fabricate. 

129 în regiunea muntoasă a Ba¬ 
natului există o zonă locuită 
de „cărbunari”, veniţi aici din 
Oltenia. Portul femeiesc are 
o notă cu totul distinctă, ori¬ 


ginală. Cămaşa este bogat şi 
frumos ornamentată, ca o ro¬ 
chie independentă, pe care se 
detaşează, foarte decorativ, 
căîrinţa* 

130 Găteală a capului (sus), cor¬ 
don (mijloc) şi opreg (jos), lu¬ 
crate din monede şi fir me¬ 
talic, purtate de femeile din 
zonele de cîmpie ale Bana¬ 
tului* 

131 Elemente ornamentale mari 
din fir apar aici şi la cămă¬ 
şile şi podoabele de cap fe¬ 
meieşti* 

132 In aceleaşi zone, costumul de 
mireasă este foarte bogat, cu 
broderii din fir pe cdtrinfă, cu 
c eapsă şi cu o imensă salbă 
din monede, 

133 In zona Făget, portul bărbă¬ 
tesc se remarcă prin cămaşa 
frumos brodată în alb pe alb 
şî prin pieptarul din piele de 
oaie, cu broderii specifice 
acestei zone* 

134 Detaliu de pieptar din nord- 
vestul Banatului, cu aplicaţii 
din piele colorată şi oglin¬ 
joare încastrate In piele. 

135 în zona Oraviţa, opregul are, 
spre deosebire de cele frec¬ 
vente In Banat, tăblia ţesută 
lată şi franjurile mai scurte* 

136 In zona Homanaţî, femeile 
poartă un şorţ ţesut — ca¬ 
trinţă ~ al cărui detaliu ilus¬ 
trează structura ornamentală 
şi cromatică a portului popu¬ 
lar oltenesc. 

137 Rozeta şi spirala, elemente 
străvechi, constituie structura 
fundamentală a compoziţiei 
ornamentale a cojoacelor din 
zona Roman aţi. 

138 Piesele fundamentale ale cos¬ 
tumului bărbătesc din zona 
Romanaţi sînt * cămaşa albă, 
cioarecii — pantaloni de pos¬ 
tav alb cu ornamente din pos- 

tav colorat — şi pieptarul în- 
fundat. 

139 Cojocul femeiesc din zona Ro¬ 
man aţi constituie o capodoperă 
a genului, atît prin linia sa 
elegantă, cit şi prin dispoziţia 
rafinată şi plină de bun gust 
a cimpilor ornamentali. Peste 
cămară se poartă o fustă 
amplă, creaţă sau plisată, nu¬ 
mită tJÎEmc. Ca şi în Munte¬ 
nia, capul se înfăşoară cu 
marame din borangic, cu dis¬ 
crete ornamente albe alese în 
ţesătură. 

140 BtÎu din zona Romanaţi. 

141 Detaliu de catrinţă din zona 
Romanaţi. 

142 Acest detaliu de catrinţă din 
zona Romanaţi dezvăluie o 
altă structură ornamentală, cu 
elemente geometrice şi stili¬ 
zări de elemente antropo¬ 
morfe. 

143 Ptepfar înfundat din zona Ro¬ 
manaţi. 

144 Giubea — haină lungă, fără 
mîneci, din postav alb. cu bro¬ 
derii pe piept, purtată de fe¬ 
meile şi bărbaţii din zona Ro¬ 
manaţi. Marama acoperă capul 
şi cade elegant de-a lungul 
trupului. Trebuie subliniată 
compoziţia mînecilor cămăşii, 
în aceeaşi clasică structură 
întîlnită în Moldova şi Mun¬ 
tenia : altiţă, încreţ şi rîuri. 

145 In zona Dolj, ca şi în Mun¬ 
tenia, apare combinaţia de 
tip peşteman. 

146 De regulă, în zona Dolj se 
poartă vîlnicul plisat, cu orna¬ 
mente mari pe registre ver¬ 
ticale. Cămaşa are aceeaşi 
compoziţie ornamentală au¬ 
tohtonă a mînecii, pe cele trei 


registre: altiţa, încreţul şi 
rî urile. 

147 Costumul femeiesc din zona 
Gorj este compus din cămaşa 
cu broderii pe piept şi pe 
mîneci, două catrinţe prinse 
una în faţă şi cealaltă în 
spate, un brîu. care încinge 
mijlocul şi o vaporoasă rnara- 
mă care îmbrobodeşte capul, 

148 Maramă din Gorj, purtată de 
femeile măritate. 

149 In. zona Gorj este cunoscut şi 
„costumul schileresc", lucrat 
din postav alb, ornamentat cu 
şiret, postav colorat şi bro¬ 
derii policrome. 

150 Cioarecii, piesă a „costumului 
schileresc", au bogate orna¬ 
mente în pazmanterle la bu¬ 
zunare. Remarcabil este şi 
ilicuZ. Acest costum este pur¬ 
tat şi de copii. 

151 Vîlnic din Gorj — fustă am¬ 
plă, plisată, ornamentată po¬ 
licrom. 

152 Costume populare din zona 
Gorj. 

153 Brîie din zona Mehedinţi. 

154 Detaliu ornamental al unui 
tulnic din zona Mehedinţi. 

155 Acest tip de vîlnic se poartă 
în zona Mehedinţi. Ornamen- 
tica sa este realizată prin fru¬ 
moase broderii în fir, beteală, 
lînă şi mătase, 

156 Costum popular din zona Me¬ 
hedinţi, cu un vîlnic plisat, cu 
compoziţia ornamentală cla¬ 
sica a cămăşii, cu un brîu şi 
o maramă vaporoasă. 

157 Unul din cele mai elegante 
costume femeieşti aparţine zo¬ 
nei Vîlcea, cu prestigioase 
realizări în ceea ce priveşte 
omamentiea ţesută a vîlnice^ 


lor, broderia cămăşilor şi rafi¬ 
namentul maramelor. 

158 Detaliu de uilnic din zona 
Vilcca. 

159 Detaliu de catrinţă din zona 
Vîlcea. De remarcat fineţea 
broderiilor. 

160 Bărbaţii din zona Vîlcea 
poartă o manta din postav 
alb, denumită şubă cu molii, 
cu broderii alb pe alb, de un 
mare rafinament. 

161 Portul femeiesc din zona Vîî- 
cea cunoştea, pe lingă uiinic, 
şi costumul cu catrinţă nea¬ 
gră sau bleumarin, cu broderii 
fine în alb. 

102 Costumul acesta, cu totul 
deosebit şi original, era pur¬ 
tat în secolele trecute în zona 
Olt — ca şi în restul sudului 
României — de către „suru¬ 
gii", vizitiii caretelor de poştă 
care străbateau drumurile 
ţării. 

163 Cojocul scurt, din piele de 
oaie, specific zonei Olt, are 
aceeaşi compoziţie ornamen¬ 
tală, bazată pe dinamica roze- 
telor şi a spiralelor, cu cel din 
Romanaţi. Cioarecii pot fi din 
postav alb sau negru. 

164 Costum femeiesc din zona Olt. 
Se remarcă ornamentele de 
la gîtul şi mînecii e carnaţii şi 
de la gîubea — haină fără 
mîneci, din pănură albă. 

165 Costum bărbătesc din zona 
Olt. Atît haina , cît şi cioa¬ 
recii sînt lucrate din postav 
alb, cu ornamente discrete. 

166 „Căluşul “ este unul din dan¬ 
surile tradiţionale româneşti. 
Pentru acest joc se foloseşte 
un costum special, ca al 
acestui „căluşar" din comuna 
Scorniceşti, judeţul Olt. 

Costumul românesc este un monument în sensul 
propriu ol eu vini ului. El nu sin in căsuţa sociologicii 
sau etnografică a îmbrăcam ini ci. ci în linie cu pira¬ 
midele egiptene. eu catedralele franceze şi cu digu¬ 
rile Olandei, El are acest drept pentru că este n 
probă adusă la maturitate a existentei unei civili¬ 
zaţii închegate. El este una din mări m iile vizibile 
şi tangibile ale civilizaţiei salului de pe paminlul 
nostru. Costumul romanesc ne scoale din domeniul 
artei şi ne duce in acela al isioriei. Pentru mine el 
nu se asociază cu hota satului, cu cimiliturile şi cu 
poveştile populare: el rimează cu perfecta şi armo¬ 
nioasa aşezare a comunităţii libere, care a ştiut să 
străbată toate intemperiile istoriei prin neîntrecutul 
său sistem de autoghidaro si adaptare. 

